Шавкат Мирзиëевни президентликка тарғиб қилувчи эшак минган одам видеосидан скриншот.\nКейинги 10 йил ичида Ўзбекистондаги видеотасвирда ишлатилишига норасмий тақиқ бўлган эшак минган одам образи президентликка номзод Шавкат Мирзиëев тарғиб қилинган видеороликда пайдо бўлди. Айни пайтда¸ қизиқчи Обид Асомовдан шоира Ҳалима Худойбердиевага қадар ижтимоий тармоқларда Мирзиëевни мақтамоқда.\nЭшак минган қишлоқлик шаҳарликни мот қилди\nИжтимоий тармоқларда кенг тарқаëтган "эшак минган қишлоқлик билан Каптивадаги тошкентлик бойвачча" ҳақидаги ролик Шавкат Мирзиëевни номзод сифатида илгари сурган Ўзбекистон Либерал-демократик партиясидаги Озодлик манбасига кўра¸ бу ролик “расман буюртма берилмаган ҳаваскор видеочилар ижодидир”:\n- Ўзбекистон Либерал-демократик партияси сайлов штабида реклама- тарғибот бўлими ишлаяпти. Ўша ердан расман тасдиқдан ўтган реклама ва босма-полиграфия маҳсулотларини олиш мумкин. Лекин бу роликлар орасида эшак минган одам қатнашган ролик йўқ¸ деди бу манба.\n"Ўзбекфильм" киностудиясида ишлайдиган декоратор Мирзоҳид Мирпўлатовга кўра¸ шу кунларда хусусий студияларда бир нечта сайловолди клип суратга олинган ва уларнинг ҳаммаси Шавкат Мирзиëев ҳақида:\n- Биз буюртма бўйича суратга олиб¸ озвучка қилиб қўлига берамиз. Унинг намойиш қилинишига таъсиримиз йўқ. Сиз айтган эшак ва Каптива ҳайдовчиси иштирок қилган клип бизда олинмаган. Мана ўн йилча бўлди¸ кинокадрда эшак минган одам ëки эски уйларни кўрсатмаслик ҳақида тавсия бор¸ дейди бу суҳбатдош.\nОзодлик суриштируви давомида эшак иштирокидаги Шавкат Мирзиëев сайловолди ролигининг асосан ижтимоий тармоқлар ва баъзи маҳаллий кабель телеканалларида намойиш қилингани аниқланди. Хусусан¸ бу видеороликнинг Сирдарë ва Бухородаги хусусий телеканалларда намойиш қилинган.\n"Ўзбектелефильм" студияси реклама бўлимидаги Озодлик манбасига кўра¸ эшак минган қишлоқлик видеоролиги миллий телеканалларнинг бирортасида намойиш этилмаган:\n- Марказий Сайлов комиссиясининг предписаниеси бор. Ким бўлишидан қатъий назар¸ барчага бир турда эфир бераяпмиз. Сиз айтган видеоклип эфир сеткасида йўқ¸ дейди манба.\nБошқа номзодлар "халқ меҳридан мосуво"\nТошкентлик декоратор Мирзоҳид Мирпўлатов¸ Шавкат Мирзиёев тарғиб қилинаëтган реклама ва роликларнинг ижтимоий тармоқларда оммалашиб кетганини ижтимоий фикрнинг Мирзиëевга мойиллиги билан изоҳлайди:\n- Кўчаларда Мирзиёев сурати акс этган йирик баннерлар кўпайган. Бош вазирнинг мамлакат бўйлаб сафарлари, тез-тез ТВ орқали кўрсатилмоқда. Оддий суҳбатларда ҳам “Шавкат акага овоз берамиз” деган аҳд бор. Бирорта ҳазилкаш “Кетмоновга овоз берамиз¸ деса унга ўқрайиб қарашади. Сайлов натижаси ҳақида ҳамма олдиндан билади. Сайловчилар худди ресторанда 20 доллар бериб "Лаванда" қўшиғини заказ қилган хўранда каби ўтиришибди. Хўранда бир пасдан кейин "Лаванда" қўшиғи айтилишини билгани каби¸ сайловчилар ҳам Шавкат аканинг сайланишини билишади. Фақат 80 фоиз оладими¸ 90 фоиз оладими¸ дея кофе қуйқасига қараб фол очишмоқда¸ дейди Мирзоҳид Мирпўлатов.\nШоир¸ ҳофиз ва ҳажвчилар Мирзиëев норасмий рекламачиларининг олд сафида\nЎзбекистонда хизмат кўрсатган артист¸ таниқли кулги устаси¸ кейинги 15 йил ичида норасмий тақиқ остида қолган Обид Асомов ўзининг Инстаграмдаги саҳифасида видеомурожаат билан чиқиб¸ “Бизнинг авлод Мирзиëевга овоз беради” дея таъкидлади. Бу эстафетани Тоҳир Содиқовдан тортиб Озодбек Назарбековгача бўлган артистлар давом эттириб¸ ўз мухлисларини Мирзиëевга овоз беришга чорлашди.\nЎзбекистонлик таниқли шоира Ҳалима Худойбердиеванинг “Шавкатга” деган мадҳия шеъри эса маҳаллий матбуотда чоп қилинди.\n"Ўзбекистон тоғларида Шавкат ўсди¸ шон ўсди"¸ деб бошланадиган бу шеър айни мавзудаги ўнлаб мадҳиялар қаторидан ўрин олди.\nШавкат Мирзиëевга овоз беришини айтган шоир¸ Рабиндранат Тагор мукофоти совриндори Муҳаммад Исмойил Озодлик билан суҳбатда ўз номзодининг катта романларга лойиқ эканлигини таъкидлади:\n- Ҳалима опанинг шеърини мен ҳам саҳифамда жойладим. Юракдан чиққан шеър. Баъзи ҳаваскорлар ҳам Шавкат акага атаб мадҳиялар ëзаяпти. Менимча¸ халқнинг муҳаббатига чегара¸тўсиқ қўйиб бўлмайди. Халқ Шавкат акага чексиз муҳаббат қўйган¸ дейди суҳбатдош.\nИжтимоий тармоқларда рус ва ўзбек тилларида тарқаган яна бир реклама ролигида¸ ëш тадбиркор йигит¸ чойсевар ўзбекистонликларнинг кўк чой ëки қора чойдан бирини танлаш каби қийин танлов олдида турганини айта туриб¸ энг яхшиси Шавкат Мирзиëев деб¸ унга овоз беришга даъват қилади.\n"Ўзбекфильм" киностудиясида ишлайдиган декоратор Мирзоҳид Мирпўлатовнинг айтишича¸ бу каби роликларда акс этган танлов¸ аслида реал сайловларда йўқ:\n- Мирзиëев ҳақидаги ролик қаҳрамони танлов ҳақида гапириб¸ кўк чой ëки қора чойни танлаймиз¸ дейди. Ëки Маша ëки Дашани танлаймиз¸ дейди. Одам ҳаëтда кўк ëки қора чойни танлаши мумкин. Бу сайловда эса танлов йўқ. Битта одам раҳбар бўлишига рози бўласиз. Имом келиндан сўрайдику¸ фалончига танмаҳрам бўласизми деб. Ўзи ҳаммаси ҳал бўлган¸ элга ош берилган¸ кечқурунги базмга меҳмонлар келаяпти¸ сарпо-суруқ машинага ортилган. Ирими учун келиндан сўралаяпти. Келиннинг ҳа дейиши эса олдиндан маълум. Бу галги сайлов ҳам худди шундай¸ дейди суҳбатдош.\n4 декабрь кунги сайловда либерал-демократлар номзоди Шавкат Мирзиёевдан ташқари Ўзбекистондаги мавжуд яна уч сиёсий партия раҳбари ҳам иштирок этади.\nНомзодлардан биронтасининг ўз сайловолди дастури ëки рекламаларида амалдаги ҳукумат ва "рақиб" номзодларни танқид қилгани кузатилмади.


Яйра Абдуллаева » ЎЗБЕК МИЛЛИЙ АКАДЕМИК ДРАМА ТЕАТРИ\n» Актёр » Яйра Абдуллаева\nМуаллиф: Admin да 07 ноябрь, Бўлим: Актёр, кўришди 5306\nТаниқли ўзбек актрисаси Яйра Абдуллаева 1930 йилда Тошкентда туғилган. Ижодий фаолиятини 1944—1945 йилларда Гавҳар Раҳимова раҳбарлигидаги хотин-қизлар ансамблида бошлаб, 1950 йилда А. Островский номидаги Тошкент театр ва рассомлик санъати институтини тугатган. 1950 йилдан Ҳамза номидаги Ўзбек Давлат (ҳозирги Ўзбек Миллий) академик драма театрида ишлаб, Гулнор ("Қутлуғ қон"), Гулбаҳор ("Бой ила хизматчи"), Қорасоч ("Юлдузлар жамоли"), Элейн ("Қонли сароб"), Катерина ("Момақалдироқ"), Мильфордхоним ("Макр ва муҳаббат"), Хемнолини, Камола, Хеменкори ("Ганг дарёсининг қизи"), Марям ("Жазоир — менинг Ватаним") каби ўнлаб рангбаранг образларни яратди. Иззат Султоннинг "Номаълум киши" асаридаги Турғуной ёшлигида онасидан етим қолган, бевафо ота эса уни ташлаб кетган. У бобоси қўлида тарбияланади, ўсиб-улғаяди, ҳаётда ўз йўлини топади.\nЭврипиднинг "Медея", Ш.Р.Рашидовнинг "Кашмир қўшиғи", "Қудратли тўлқин", А.С.Пушкиннинг "Дубровский" асарлари асосида тайёрланган радиоспектаклларда Медея, Баҳор, Мария образларини катта маҳорат билан ижро этди. Ибсеннинг "Нора" асари асосида тайёрланган радиоспектаклда у ҳам постановкачи режиссёр, ҳам актёр сифатида қатнашди.\nЯйра Абдуллаеванинг сермазмун ва серқирра ижодий фаолияти юксак такдирланди. 1964 йилда актрисага "Ўзбекистон халқ артисти" фахрий унвони берилди. В.Шекспирнинг "Қирол Лир" трагедиясида яратган Регина образи учун 1967 йилда Республика Давлат мукофотага сазовор бўлди.\nЯйра Абдуллаева 1998 йилда "Дўстлик" ордени билан мукофотланди.\n2019 йил актриса Тошкент шаҳрида вафот этган.


ЎЗБЕКИСТОН РЕСПУБЛИКАСИ ОЛИЙ СУДИХАВФЛИ ГИРДОБ from\nПрезидентимиз Шавкат Мирзиёев ташаббуси билан мамлакатимизда коррупцияга қарши муросасиз кураш олиб борилмоқда. Бу борада тегишли қонун ва қарорлар қабул қилиниб, хавфли илллатга қарши курашишнинг ҳуқуқий асослари яратилди. Хусусан, мазкур масалага бевосита масъул бўлган Коррупцияга қарши курашиш агентлиги ташкил қилинди. Энг муҳими, ҳар бир соҳа фаолиятида шаффофлик ва очиқликни таъминлашга катта эътибор қаратилмоқда. Бундан ташқари оммавий ахборот воситалари ва ижтимоий тармоқлар орқали ҳаётий мисоллар асосида кенг кўламли ҳуқуқий тарғибот ишлари ҳам йўлга қўйилган. Аммо…\nАфсуски, айрим кимсалар ўзининг боши деворга урилмагунча кўзларини очмаяпти. Энг ачинарлиси, айни шу тоифадаги шахслар моддий манфаатга дуч келганида нафсини жиловлай олмаяпти. Оқибатда эл-юрт орасида бошлари эгилиб, юзшувут бўлиб қолмоқда.\nОқ халат кийиб, «шифокор» деган шарафли номга сазовор бўлган Роҳила Боқижонова (исм-шарифлар ўзгартирилган) 2020 йил 4 мартдан 2020 йил 29 июнга қадар — атиги 4 ой давомида Норин тумани тиббиёт бирлашмаси бошлиғи вазифасини бажарувчи лавозимида ишлаган. Бироқ у ана шу қисқа вақт мобайнида нафс домига тушишга «улгурди».\nГап шундаки, 2020 йилнинг май ойида унинг уйига эски таниши Санобар Турдибоева келиб, туман тиббиёт бирлашмасига қарашли «Сирмоқ» қишлоқ врачлик пунктига патронаж-ҳамшира вазифасига ишга кириш ниятида эканини айтади.\n— Майли, ишга оламан. Лекин бунинг ўзига яраша харажати бор, — дейди Р. Боқижонова.\nР. Боқижонова ишга кириш «харажати»ни 300 АҚШ доллари қилиб белгилайди ва 15 май куни 200 долларни пора тариқасида олади.\nОрадан 10 кун ўтиб, Санобар унга яна 100 доллар беради. Бироқ негадир уни ишга қабул қилиш тўғрисидаги буйруқнинг чиқиши чўзилиб кетади.\nСанобар қайта-қайта сўрайвергач, бирлашма бошлиғи унинг 0,5 ставкага ишга қабул қилиш ҳақидаги аризасига қўл қўйиб, бирлашма иқтисодчиси З. Ўрмоновага берганини маълум қилади.\nШунга кўра, Санобар иқтисодчига учрашади ва ундан ишга жойлашгани тўғрисидаги буйруқни олади. Лекин тахминан бир-икки ой ишласа-да, унга ойлик иш ҳақи ҳисобланмайди. Сабабини сўраганда, Р. Боқижонова маош кейинги ойга тўланишини айтади.\n— Менга ярим ставканинг ойлиги камлик қиляпти. Бир ставкага ўтказишнинг иложи борми?, — деб сўрайди Санобар орадан бир неча ой ўтгач.\n— Яна юз доллар берсангиз, тўлиқ ставкага ўтдим деяверинг, — дейди Р. Боқижонова.\nБу гапни эшитган С. Турдибоева эртаси куниёқ ота-онасидан 100 доллар олиб, бирлашма раҳбарига беради.\nПулни кўриб «эриб» кетган Р. Боқижонова эса, дарҳол ҳамширадан тўлиқ штат бирлигига иш қабул қилиш хусусида ариза ёздириб олади. Лекин орадан анча вақт ўтса-да, Санобарнинг маошидан дарак бўлмайди. Шу боис у бирлашма бош ҳисобчиси О. Раҳимжоновга учрашади. Бош ҳисобчи амалда мавжуд бўлмаган штат бирлиги учун иш ҳақи ҳисоблай олмаслигини маълум қилади.\nШундагина С. Турдибоева алданганини англаб етади ва ҳуқуқни муҳофаза қилувчи идораларга ариза билан мурожаат қилади.\nБуни қарангки, ўша куниёқ қишлоқ врачлик пунктида ишловчи ҳамширалар унинг уйига ичига 200 доллар ва бир миллион 20 минг сўм солинган конвертни ташлаб кетади.\nШундан сўнг Санобар Роҳилага уяли телефони орқали қолган 100 долларини қачон қайтаришини сўраб, хабар жўнатади. Кўп ўтмай келган жавобда эса, Р. Боқижонова қолган пулни бир-икки кунда қайтариб беришини билдиради.\n22 август куни Санобар яна ҳуқуқни муҳофаза қилувчи идораларга мурожаат этиб, қайтариб олинган пулларни Бош прокуратура ҳузуридаги Иқтисодий жиноятларга қарши курашиш департаментининг Норин тумани бўлимига тақдим қилади. Оқибатда Р. Боқижоновага нисбатан жиноят иши қўзғатилади.\nНорин туманидаги 27-умумтаълим мактаби директори Соҳибжон Эрмаматов ҳам нафс қутқусига алданганлардан бири. У ўтган ўқув йили бошида янги иш бошлаган «Ҳуқуқ» фани ўқитувчиси Жўрамирза Асадуллаевни хонасига чақиртириб, очиқчасига мактабга ишга қабул қилиш ўз-ўзидан бўлмаслигини, яъни озгина «чиқим» қилиши зарурлигини айтади.\n— Хўш, қанча беришим керак? — дея дангал сўрайди Жўрамирза ҳам.\nДиректор «чиқим» миқдорини 150 АҚШ доллари қилиб белгилайди. Бироқ бу ишнинг жиноят эканини яхши билган ҳуқуқшунос ўқитувчи мактаб директорининг хатти-ҳаракатларидан норози бўлиб, 6 октябрь куни Бош прокуратура ҳузуридаги Иқтисодий жиноятларга қарши курашиш департаментнинг Наманган вилояти бошқармаси «Ишонч телефони»га мурожаат қилади. Департамент ходимлари галдаги суҳбатни ёзиб олиш учун унга овоз ёзиш қурилмасини топширишади.\n8 октябрь куни директор телеграмм канали орқали Жўрамирзага «Эртага хонамга келинг, дарсингизни 13,5 соат қилиб қўйдим» деган хабарни ёзиб юборади. Бу эса, директорнинг пулни олиб келишга ундови эди.\nЖ. Асадуллаев айтилган вақтда директорга учрашади ва атайин баҳона қилади.\n— Укам талаба, шароитимиз унча яхши эмас. Шунинг учун ҳозирча юз доллар бериб турай.\n— Ука, бозор қилиб юбордингиз-ку. Майли, эртага юз долларини олиб келасиз. Қолганини кейинги ойлигингиздан берасиз, — дейди раҳбар.\nЭртаси куни Жўрамирза кимёвий ишлов берилган 1 миллион 30 минг сўм пулни мактаб раҳбарига олиб келиб беради. Шундан сўнг директорга нисбатан жиноят иши қўзғатилади.\nАлбатта, қонун устуворлиги таъминланган жамиятимизда ҳеч бир жиноят жазосиз қолмайди. Яқинда ушбу жиноий ишлар жиноят ишлари бўйича Норин тумани судида кўриб чиқилди.\nСуд Роҳила Боқижонова ва Соҳибжон Эрмаматовга қилмишига яраша қонуний жазо тайинлади.\nМулоҳаза қилиб кўрилса, тиббиёт ва таълим соҳасида раҳбар лавозимида ишлаган шахсларнинг коррупция гирдобига тушишига уларнинг нафсига учгани аён бўлади. Нафсини жиловлай олмаган бу кимсаларнинг аянчли тақдири бошқалар учун ўрнак бўлса, ажаб эмас.\nЗеро, коррупция гирдоби касбу лавозим танламайди.\nНорин тумани суди раиси


Россиянинг Свердловский вилояти Екатеринбург шаҳри Сулимова кўчаси 46-уй манзилида Россияга келган хорижликларга хизмат кўрсатувчи замонавий миграцион марказ очилди. Бу ҳақда Znak.com хабар қилди. Марказда тиббий ходимлар, юрист-ҳуқуқшунослар ва бошқа зарур соҳа вакиллари бўлиб, шу жойнинг ўзида ҳар қандай консультацияни олиш мумкин. Электрон навбат ўрнатилган. Болалар учун ҳам махсус майдонча...\n28/08/2017 Санжар Саид Россия хабарлари.\nЭтносиёсий ва минтақавий тадқиқотлар маркази (ЭМТМ) ўтказган тадқиқотларда иштирок этган мигрантларнинг тахминан 60 фоизи ўз ватанида маълумотга ва мутахассисликка эга бўлганини маълум қилган. Мутахассисларнинг тасдиқлашича, мигрантлардаги асосий муаммо, бу – тил билмаслик. Бу ҳолат Россия ҳамжамиятига интеграцияни чекламоқда, дейилади тадқиқотда. “2011 ва 2017 йилларда ўтказилган тадқиқот натижалари солиштирилганида, уларда...\n16/08/2017 Санжар Саид Россия хабарлари.\n26/07/2017 Санжар Саид Ёрдам, Россия хабарлари.\n25/07/2017 Санжар Саид Россия хабарлари.


Аҳмад Аъзамдан хотира ҳикоя – МУНОСАБАТ\nЮсуф Расул, Швеция.\nАҳмад Аъзам. Хотира\n”Марлен деган одам” деган ”ҳикоя бўлмайдиган воқеалар” туркумида бир нарса ёзган эдим. Аслда бу ҳикоя, гапириб беришни наср тилига ўтказаман деган тажрибаларимдан бири. Бу асар ”Шарқ юлдузи”да ҳам босилди (ФБга. веб- сайтимга қўйган эдим). Ҳаётимда бўлган воқеа, Марлен аканинг иcмини ҳам ўзгартирмаган эдим. Буни қарангки, ўтган куни Марлен аканинг борлиги ва ҳикояни ўқиб. мени ахтариб қолганини билдим. Мен Марлен акани аллақачон… деб юрган эканман. жуда ғалати, бир томондан таажжуб, иккинчи томонадн қувонч, ишқилиб жуда ғалати аҳволга тушдим. Кеча телефонда гаплашдим, Марлен ака ҳозир домлами, муллами экан,ёшини сўраш ҳам ноқулай бўлди. Саксон атрофида бўлса керак. Ўша бир марта учрашганимизга ҳам қирқ йил бўлибди. У кишининг ҳам эсида экан. Қирқ йил ўтган бўлса бир-бир эслабсиз-а, деди.Менинг ҳам кўнглим ёруғ бўлди Мароен аканинг қирқ йид олдин қилган яхшилигини қайтаргандек.\nЖОН ВА ЖОНОН МОЖАРОСИ →


Унда Олий Мажлис Қонунчилик палатаси депутатлари, Ўзбекистон “Миллий тикланиш” демократик партияси Марказий Кенгаши ва фракцияси аъзолари, вилоят Кенгаши ва Ижроия қўмитаси аъзолари, маҳаллий партия ташкилотлари раҳбарлари, партиядан халқ депутатлари вилоят, шаҳар ва туман Кенгашларига сайланган депутатлар, партия фаоллари ва оммавий ахборот воситлари ходимлари иштирок этдилар.\nХоразм вилоят “Ёшлар маркази”да ташкил этилган Мажлисда партия ташкилотининг жорий йилнинг биринчи ярим йиллигидаги фаолияти якунлари ҳамда иккинчи ярим йилликдаги асосий йўналишлар, шунингдек, шу йилнинг декабрь ойида Ўзбекистон Республикаси Олий Мажлиси, халқ депутатлари вилоят, туман ва шаҳар Кенгашларига бўлиб ўтадиган сайловга тайёргарлик кўриш бўйича “Йўл харитаси”ни ишлаб чиқиш масалалари муҳокама қилинди.\nУнда Ўзбекистон “Миллий тикланиш” демократик партияси Хоразм вилоят Кенгаши раиси Ражаббой Рўзметов сўзга чиқиб, партия вилоят Кенгаши ўз фаолиятини янада самарали ташкил этиши борасида амалга оширилиши кўзда тутилаётган устувор вазифаларга алоҳида тўхталди.\n– Олий Мажлис, халқ депутатлари вилоят, туман ва шаҳар Кенгашларига бўлиб ўтадиган сайловга жиддий тайёргарлик кўриш айни кунларда олдимизда турган энг муҳим ва долзарб вазифаларимиздан биридир. Сайловолди жараёнларда Партиянинг янги ташкилий-ҳуқуқий стратегиясини белгилаш, жумладан, депутатликка номзодлар базасини шакллантириш, саралаш ва сайлов комиссиялари, партиядан депутатликка номзодларнинг ишончли вакиллари, ваколатли вакил ва кузатувчилар билан ишлаш борасидаги тадбирларни талаб даражасида ташкил этиш масалаларига алоҳида эътибор қаратиш муҳим аҳамият касб этади, — дейди партия Хоразм вилоят кенгаши раиси Ражаббой Рўзметов.\nЎтган давр мобайнида Ўзбекистон “Миллий тикланиш” демократик партияси Хоразм вилоят Кенгаши фаолиятини танқидий-таҳлилий кўриб чиқилиб, янги меъзонлар асосида ташкил этилди.\nМамлакатимизда маънавий ислоҳотларни амалга ошириш, миллий қадриятларимизни асраб-авайлаш, миллий иқтисодиётда туризмнинг салмоғини ошириш, аҳоли билан тўғридан-тўғри мулоқотни йўлга қўйиш, ушбу масалаларда вакиллик органларига партиямиздан сайланган депутатлар ҳамда партия ташкилотларининг фаоллигини янада оширишга қаратилган партиявий ташаббуслар амалга оширилди.\nЎтган давр мобайнида Партия Хоразм вилоят Кенгашининг Ташкилий-партиявий ва кадрлар масалалари йўналишида белгиланган режа асосида бир қатор ишлар амалга оширилди. 2019 йил ҳолатига партия аъзолари сони 18474 нафарни ташкил этади. Шулардан 10298 нафари ёшлар, 10691 нафари аёллардир. Партия сафига қабул қилинган янги аъзолар салмоғини ўтган йилнинг шу даврига нисбатан таҳлил қилганда, ўсиш кўрсаткичи 2276 нафарни ташкил этмоқда. Бошланғич партия ташилотлари эса 17 тага кўпайиб, жами 369 тадир.\nЖорий йилнинг 6 ойи давомида халқ депутатлари вилоят, шаҳар ва туман Кенгашларидаги депутатларимиз томонидан 314 та депутатлик сўровлари амалга оширилди. Бу кўрсаткич 2018 йилнинг шу даврига нисбатан 22 тага кўпдир. Уларнинг 222таси (70,7%) ижобий ҳал этилди. Ҳали-хамон ўз натижасини кутаётган депутатлик сўровлари бўйича тегишли тартибда ишлар олиб борилмоқда.\nШу билан бирга, партия гуруҳи ташаббуси билан доимий комиссиялар йиғилишларида 59 та масала муҳокама қилиниб, доимий комиссиялар қарори қабул қилинишига эришилди ва бу кўрсаткич ўтган йилнинг шу даврига нисбатан 19 тага кўпайганини намоён этади. Депутатлик гуруҳлари томонидан доимий комиссиялар йиғилишига партия гуруҳлари томонидан Хазорасп, Хонка, Кўшкўпир, Янгиариқ туманларидан кўплаб таклифлар олиб чикилган бўлса, бу кўрсаткич Урганч шаҳар, Гурлан ва Хива туманларида эса атиги биттани ташкил этади. Хива шаҳар Кенгаши депутатлик гуруҳи томонидан эса ҳисобот даврида доимий комиссиялар йиғилишларига бирорта хам таклиф олиб чиқилмаган.\nЖорий йилнинг ўтган даври давомида мафкура йўналишида жами 305 та турли хил мавзудаги тадбирлар, давра суҳбатлари, очиқ мулоқотлар, учрашувлар ўтказилди. Уларда партия аъзолари ва кенг жамоатчилик иштирок этди. Айни йилнинг олти ой давомида вилоят партия ташкилотлари томонидан оммавий ахборот воситаларида жами 1466 та чиқишлар қилинди.\nАйни дамда самарадорлик билан бир қаторда ишимизда айрим камчиликлар ҳам мавжуд. Хусусан, Партия Хива шаҳар, Боғот, Хива туман Кенгашларининг мафкуравий ва маънавий-маърифий йўналишдаги фаолиятини қониқарли, деб бўлмайди. Ушбу Кенгашлар ўз фаолиятини қайта кўриб чиқиши, белгиланган вазифа ва топшириқларни асоссиз равишда ортга сурмасдан ўз вақтида бажаришлари лозим.\n“Уйма-уй” лойиҳаси доирасида ўтган ярим йил давомида бир қатор ишлар амалга оширилди. Жумладан, 700 дан ортиқ хонадонларга ташриф буюрилган. 361 тасида муаммолар аниқланган. Урганч шаҳрида 13 та, Хива шаҳрида атига 12 та хонадондан ёшлар қамраб олинган холос. “Уйма-уй” лойиҳаси доирасида ёшлар билан мулоқот деярли олиб борилмаган, уларнинг муаммоси ўрганилмаган, бу борада юқорида айтиб ўтилган туман ва шаҳарлар партия ташкилотларимиз томонидан амалий иш қилинмаган.\nЁшларнинг бўш вақтларини мазмунли ташкил этиш, уларни касб-ҳунарга ўргатиш, қўшимча бепул таълим бериш бўйича “Хизмат – беминнат” лойиҳаси муҳим аҳамият касб этади. Лойиҳа доирасида Урганч ва Хива туманлари томонидан 9 тадан ўқув ҳамда касб-ҳунар курслари ташкил этилган бўлиб, жами 130 ортиқ уюшмаган ёшларни ўз ичига олади. Бироқ, лойиҳага бефарқ бўлган туман ва шаҳар Кенгашларимиз ҳам йўқ эмас. Масалан, ўтган ярим йил давомида Хива шаҳри ва Ҳазорасп туман Кенгашлари томонидан “Хизмат – беминнат” лойиҳаси доирасида атиги 1 тадан ўқув курси фаолияти йўлга қўйилган холос. Бу холатни қандай изоҳлаш мумкин?\nЛойиҳа доирасида партия “Аёллар қаноти” томонидан ишсиз хотин-қизларнинг бандлигини таъминлаш, уларни касб-ҳунарга йўналтириш мақсадида “Устоз-шогирд” анъаналарига асосан маҳаллаларда истиқомат қилаётган вақтинча ишсиз хотин-қизларга қўшимча бепул касб-ҳунар ўргатилмоқда. Жорий йилнинг ўтган даври мобайнида вилоят бўйича 46 та ўқув курслари 1, 3, 6 ойлик ҳамда 1 йиллик муддатларда ташкил қилинди.\nПартия вилоят, туман ва шаҳар Кенгашларига 2019 йил ярим йиллиги давомида фуқаролардан 682 та мурожаат тушган бўлиб, 612 таси вилоят, туман (шаҳар) Кенгашлари томонидан ижобий хал қилинган, қолган 70 та мурожаатнинг ижро натижаси кутилмоқда.\nЙиғилишда йўл қўйилган камчиликларни бартараф этиш юзасидан чора-тадбирлар белгилаб олинди. Партия фаоллари ўзларининг фирк-мулоҳазалари ҳамда таклифларини билдирдилар. Муҳокама этилган масалалар юзасидан тегишли қарорлар қабул қилинди.\nПартия Хоразм вилоят Кенгашининг XVI Мажлисида Ўзбекистон Республикаси Олий Мажлис Қонунчилик Палатаси депутати Жуманазар Атажанов, Ўзбекистон “Миллий тикланиш” демократик партияси Марказий Кенгаши Ижроия қўмитаси котиби Хусниддин Ражабов, партия Марказий кенгаши Ташкилий-партиявий ва кадрлар масалалари бўлими бошлиғи Баҳодиржон Маматханов иштирок этдилар ва сўзга чиқдилар.


E`lon! (talabalar uchun)\nОлий ва ўрта махсус таълим вазирлиги ва Erasmus+ миллий офиси ҳамкорлигида 4-12 октябр кунлари «Erasmus+ ҳафталиги» ўтказилиши режалаштирилмоқда.\n«Erasmus+ ҳафталиги»нинг мақсади – олий таълим олишга қизиқувчи ёшларни Erasmus+ дастурида индивидуал тарзда иштирок этиш имкониятлари, лойиҳаларга ҳужжатларни топшириш тартиби ва шартлари ҳақида маълумотлар беришдан иборат. Шунингдек, Ёшлар учун бир қатор тадбирлар, бугунги кунда амалга оширилаётган Erasmus+ лойиҳалари учун фото ва видеокўргазмалар, радиовикторина ва шу қаторда Erasmus+ дастурида қатнашиш учун қандай қилиб муваффақиятли лойиҳалар тайёрлаш бўйича маҳорат-дарслари бўлиб ўтади.\n«Erasmus+ ҳафталиги» доирасидаги тадбирлар Ёшлар Иттифоқи Марказий Кенгаши, Фанлар Академияси Ёш олимлар Кенгаши, Тошкент давлат техника университети, Тошкент кимё-технология институти, Тошкент давлат шарқшунослик институти, Тошкент молия институти, Ўзбекистон миллий университети ва Тошкент давлат педагогика университетлари ҳамкорлигида амалга оширилади.\nУшбу Хафталик давомида илк маротаба Темпус ва Эразмус+ (СВНЕ, ICM, CBHY) лойиҳалари учун онлайн фото ва видео кургазма 11 октябр кун давомида бўлиб ўтиши кўзда тутилмоқда.\nОнлайн фото ва видеокўргазманинг мақсади - Erasmus+ дастурининг ютуқлари ва унинг олий таълим жараёнига бўлган таъсири хақидаги фойдали маълумотларни ўз ичига олган фото ва видеоматериаллар орқали кенг аудиторияга етказишдан иборат.\n11 октябр кун давомида https://www.facebook.com/erasmusplusuz, https://t.me/erasmus_uzb ва Instagram: erasmusinuzbekistan ижтимоий тармоқлари орқали овозлар бериш асосида 3та лойиҳа махсус совғалар билан тақдирланадилар.\nШу муносабат билан, биринчи маротаба ташкил этилаётган онлайн кўргазмада мавжуд фото(коллаж) ва видеоматериаллар билан фаол иштирок этишингизни сўраймиз. Барча фото(коллаж) ва видеоматериалларни @Erasmusonline адресига 10 октябрга қадар юборишингизни сўраймиз.\nМазкур танловда ғолиб бўлишга шошилинг!!!\nХалқаро ҳамкорлик бўлими.


Тушда катта илон курса нимани англатади? - Туш таъбири\nНимга тушга илон киради? Эсингизда бщлсин тщшда илонни кщриш бу огоҳлантириш белгисидир. Сизга келаётган ёмонликдан огоҳлантиради. Ванга туш таъбирида илон бу сизни душманларингиз қулай вақтни кутиб сизга ҳамла қилмоқчилигини огоҳлантиради. Славянлар туш таъбирида тушда илонни кўриш душманлик ёки касалликка дейилади. Цветкова туш таъбирида эса айёрлик ва сотқинлик белгиси дейилади. Нострадамус туш таъбирида эса, айёрлик, ёмонлик ва иккиюзламачилик дейилади. Ўзингиз хулоса чиқаринг!\nНимага тушга кўп илонлар киради?\nАгар сизни тушингизга кўпгина илонлар кирса демак сиз касаллигингиз ривожланиб кетишидан қўрқаётган экансиз. Кўп ҳрлларда бундай туш сизни дўстларингиз орасида сизни сиғдирмаётганлар бор экан деб таъбир қилинади. Ванга туш таъбирида эса айлана бўлиб ётган илон, ёмон белги. Атрофингизда сизни ҳаётингизга ва ишингизга ҳасад қилаётганлар кўп экан. Ўзингизга ва тилингизга эҳтиёт бўлинг! Ортиқча гап гапиришдан сақланинг.\nТушга кичкина илонлар кирса нима бўлади?\nБу саволга ўзини жавоби бор – туш таъбирида. Миллерни туш таъбирида кичик илонлар катта ёлғон дейилади. Сиз ишониб юрган одамлар ортингиздан ёмонлик қилиши мумкин. Агарда аёлларни тушига илон кирса, кўп ҳолларда агар аёллар ўзини фарзандига қайғураётган бўлса бундай тушлар киради. Агарда аёлни тушда чала ўлган илон тишласа, бу сизни яқин инсонингиз тамонида қилинган ишга сиқиласиз.\nТушда илон тишласа нима бўлади?\nМиллерни таъбири бўйича, душманларингиз сизни нозик тамонингизни топишибди. Улар сизга шу нозик тамонингизга зарба беришмоқчи. Вангани айтишича бу зарбани ким бермоқчилигини билиб оласиз экан. Бу сизни яқин инсонингиз бўлади. Нострадамус туш таъбирида эса, сиз қийинчиликларни бошдан ўтказаётган экансиз ва сизга осонмас экан. Кўпинча жанжалга ҳам дейилади.


ОАВ: АҚШ 11 сентябрга оид махфийлаштирилган маълумотларни ошкор этиши мумкин\n11:02 / 15.07.2016\nАҚШ Конгресси, яқин кунларда 2001-йил 11-сентябрь воқеаларига доир бундан аввал эълон қилмаган маълумотларни ошкор қилиши мумкин, деб хабар қилмоқда CNN телекомпанияси.\nМанбанинг сўзларига кўра, " узоқ вақтлар сир сақланган ҳужжатларда Саудия Арабистони раҳбариятининг 11-сентябрда самолётларни эгаллаб олган террорчилар билан алоқасига ойдинлик киритилган бўлиб, у 15-июлдаёқ Конгресс томонидан эълон қилиниши мумкин". Бундан аввал, айрим расмиятчиликларни амалга ошириш зарур.\nУшбу маълумотларнинг ошкор этилиши билан боғлиқ эҳтимоллар, АҚШ ва Саудия Арабистони ўртасидаги муносабатларга совуқчилик туширган эди. Шунга кўра, айрим ОАВларининг хабарларига қараганда, ҳужжатларда “Ал-Қоида”нинг подшоҳлик билан алоқаларига оид маълумотлар бўлиши аниқ.\nБироқ, АҚШ разведкаси (МРБ) бошлиғи Жон Бреннан, 28 саҳифадан иборат ҳужжатлар тўпламини эълон қилиш мақсадга номувофиқлигини, чунки унда кейинчалик бошқа ахборотлар билан рад этилган нотўғри маълумотлар мавжудлигини таъкидлаб келади.


Юқори Чордарада газ ўғрилари ушланди - zarnews.uz\nМажбурий ижро бюроси ва давлат хавфсизлик хизмати Самарқанд вилояти бошқармалари ходимлари Самарқанд туманидаги иссиқхоналарда табиий газдан фойдаланиш ҳолатлари бўйича текширув ўтказди.\nТадбир давомида Юқори Чордара маҳалласида яшовчи И.Б. ва унинг жиноий шериклари ўзларига тегишли иссиқхоналарини таъминотчи корхонадан тегишли рухсатнома олмасдан, Қуролли кучлар кичик мутахассисларини тайёрлаш маркази ҳудудидан Самарқанд шаҳри аҳолисига табиий газ етказиб берувчи 500 миллиметр диаметрли газ қувурига яширин равишда улаб олганлиги аниқланган.\nНоқонуний равишда табиий газдан фойдаланиб келган фуқаролар давлатга 360 миллион сўмлик иқтисодий зарар етказган. Шу боис Жиноят кодексининг 169-моддаси 4-қисми “а” банди билан жиноят иши қўзғатилган.\nМазкур ҳолат юзасидан вилоят прокуратураси уюшган жиноятчилик ва иқтисодий жиноятларга қарши курашиш бўлим томонидан тергов ҳаракатлари ўтказилмоқда.


Шайх Абдулфаттоҳ Абу Ғудда: “Саҳифалар” (47-қисм) | Azon.uz - Ахборот-таҳлилий портал\nШайх Абдулфаттоҳ Абу Ғудда: “Саҳифалар” (47-қисм)\n373 13:32 05.04.2021\n113. Олийҳиммат бўлиш.\nЮқорида зикр қилиб ўтилган воқеа ва хабарларда ғайриоддий қатъиятлар, баъзи олимларнинг инсонларнинг хаёлига ҳам келмайдиган фазли, улуғлиги, қандай қилиб илм чўққисига кўтарилгани, боқий қолувчи ажр ва доимий зикр этилиш шарафини қўлга киритиш борасидаги олийҳимматлиликларини кўрдингиз. Қуйида келадиган хабарларда ҳам шу каби фазилатларга гувоҳ бўласиз. Мазкур қатъият соҳиблари инсоний ва жисмоний жиҳатдан биздан бошқача эмас эдилар. Балки улар бизлардан олийҳимматлиликда, қатъиятда, қийинчилик ва оғирликларга бардош беришда ажралиб турар эдилар. Улар қўлга киритган ютуқлар ҳозирда биз учун имконсиз бўлган ёки фақат уларнинг ўзларигагина берилган самовий мўъжиза ёки уларга берилиб, бизга берилмаган кароматлар сабабли ҳам эмас эди. Уларнинг бундай даражага етишишлари, олий мартабаларни қўлга киритишларининг боиси уларнинг олийҳимматли эканликлари, олдига қўйган мақсад йўлида метиндек сабр-бардошли бўлганларидир.\n114. Олийҳимматлилик ҳақида “Сайдул хотир” китобида келган сўзлар.\n597/1201 вафот этган имом Абул Фараж Абдурраҳмон ибн Жавзийнинг “Сайдул хотир” номли ниҳоятда ажойиб, фойдали китобида олийҳимматлилик ҳақида бир нечта жумлалар бор. Муаллиф бу асарида ўзидаги олийҳимматлилик ҳақида сўз юритади. Мен ана шу жумлаларни тўплаб, қуйидаги сатрларда келтиришни мақсадга мувофиқ деб билдим. Шоядки, бу насиҳатлар талабаларнинг ҳимматларини олий даражаларга етакласа ва азму қарорларига, орзуларига эришишда туртки бўлса. Зеро, қатъият қатъиятни келтириб чиқаради.\n115. Ақлнинг комил эканлиги аломати.\nАқлнинг комил эканлигининг аломати олийҳиммат бўлишдир. Паст нарсаларга рози бўлиш пасткашликдир. Бир шоир айтади:\nОлий мақомларга лойиқ зотлар бор,\nПастликни хоҳлагай пасткаш ҳамиша.\nНафсинг улуғликка бўлганида ёр,\nЖисминг чарчоқ билан дардкаш ҳамиша.\nИнсон олийҳимматлилигидан каттароқ нарса билан синалмаган. Чунки кимнинг ҳиммати олий бўлса, олий ўринларни ихтиёр қилади. Зеро, баъзан мақсадларни амалга ошириш учун вақт етмайди, баъзан имконият бўлмайди. Натижада инсон қийинчилик ва азоб ичида қолиб кетади. Аллоҳ таоло мени ҳам олийҳимматликдан бир оз насибадор қилган. Шунинг учун ҳам мен азобдаман. Лекин “Қанийди, ундай бўлмаса эди”, деб айтмайман. Инсонда ақл қанча кам бўлса, ҳаёт унга шунчалик ширин бўлиб кўринаверади. Ақлли инсон эса ақлсизлик эвазига кўпроқ лаззатланишни танламайди. Кимга олийҳимматлик берилган бўлса, ҳимматининг олийлиги миқдорича азобланади. Шоир бу борада қуйидагиларни айтади:\n116. Айтиб ўтганларимизнинг хулосаси шуки, кимнинг ҳиммати олий бўлса, барча илмларни мукаммал ўрганаман, деб қасд қилади, баъзилари билан чекланишга рози бўлмайди.\nТабиийки, инсон танаси барча илмларни мукаммал ўрганишни кўтара олмайди. Шунинг учун кўпроқ амал қилишни мақсад қилиб олади ва тунда қоим, кундузи соим бўлишга киришади. Ваҳоланки, бир вақтнинг ўзида бор кучини ҳам илм олиш, ҳам амал қилишга сарфлаш қанчалар мушкул иш! Шунингдек, олийҳиммат инсон мол-дунёга парво қилмайди, энг зарур бўлган эҳтиёжлари учунгина ундан фойдаланади. Керак бўлса, энг зарур нарсадан ҳам кечиб, ўзгаларга илинишни яхши кўради, бу борада бахиллик қила олмайди. Ундаги сахийлик борини беришга ундайди. Чунки нафсидаги улуғворлик паст кетишига йўл қўймайди. Лекин масаланинг яна бир томони бор: агар у мана шундай саховатпешаликда давом этаверса, натижада ўзи муҳтож бўлиб, фақирга айланиб қолиши мумкин. Бу эса ўзига ҳам, оиласига ҳам ташвиш келтиради. Саховатпешаликдан тўхташига табиати йўл қўймайди. Умуман олганда, у мазкур бир-бирига қарама-қарши икки нарсани жамламоқчи бўлади. Бунинг эса иложи йўқ. Шунинг учун ҳам у икки ўт орасида қолиб кетади. Нима қилишини билмай, эсанкираб қолади. Шу билан бирга, бутун амалларини холис Аллоҳ таоло учун қилиш кераклигини мулоҳаза қиладиган бўлса, мушкулоти янада зиёда бўлади. Ҳиммати паст кишининг олийҳиммат инсон олдидаги даражаси қандай ҳам бўларди! У қаерда-ю, бу қаерда! Агар ҳиммати паст киши фақиҳ бўлиб, ундан бирор ҳадис ҳақида сўралса, “Билмайман”, деб айтади. Мабодо муҳаддис бўлса, фиқҳий масала ҳақида сўралса, “Билмайман”, деб жавоб беради. Агар уни “илмсиз” дейишса, бунга ҳам парво қилмайди.\nШайх Абдулфаттоҳ Абу Ғудда Махсус таржима Илм “Саҳифалар”


Россия президенти Владимир Путин ўз мамлакати 2005 йилда рекорт даражада, яъни, олти миллиард доллар ҳажмида қурол-аслаҳа экспорт қилганини билдирди.\n27 январ 2021, Тошкент вақти: 03:49\nУнга кўра, ўтган йили қурол экспорти кутилганидан 20 фоиз кўп бўлган. ИТАР ТАСС ахборот агентлигига кўра, 2005 йилда Россия 61 мамлакатга қурол сотган. Россиянинг асосий харидори Хитой ва Ҳиндистон бўлган. Россиядаги қурол экспорт қилувчи энг йирик “Рособоронэкспорт” ширкати раиси Сергей Чемезовга кўра, охирги уч ой ичида ширкат етти ярим миллиард долларлик шартнома имзолаган.


Шахсга доир маълумотларни ҳимоя қилиш\n«Шахсга доир маълумотлар тўғрисида»ги Ўзбекистон Республикасининг Қонуни қабул қилинди.\nҚонунга кўра, шахсга доир маълумотлар бу муайян жисмоний шахсга тааллуқли бўлган ёки уни идентификация қилиш имконини берадиган, электрон тарзда, қоғозда ва (ёки) бошқа моддий жисмда қайд этилган ахборот.\nШахсга доир маълумотлар субъекти эса шахсга доир маълумотлар ўзига тааллуқли бўлган жисмоний шахс ҳисобланади.\nҳуқуқларнинг субъект томонидан амалга оширилиш тартиби;\nШахсга доир маълумотлар тўғрисидаги қонун ҳужжатларини бузганликда айбдор шахслар белгиланган тартибда жавобгар бўлади, шу жумладан Ўзбекистон Республикасининг Маъмурий жавобгарлик тўғрисидаги кодексининг 462-моддаси ва Жиноят кодексининг 1412-моддаси бўйича.\n«Шахсга доир маълумотлар тўғрисида»ги Ўзбекистон Республикасининг Қонуни


Актуально | Бош саҳифа\n15.07.2021 Актуально, Янгиликлар\nТармоқ касаба убшмасининг 6 ойлик якунларига бағишланган Ижроия қўмита йиғилиши бўлиб ўтди.\nАгросаноат мажмуи ходимлари касаба уюшмаси Республика кенгашининг IV – йиғилиши ZOOM платформасида карантин қоидаларига амал қилган ҳолда Республика кенгаши раиси Р.Холматов раҳбарлигида бўлиб ўтди.\n04.06.2021 Актуально, Янгиликлар\nАгросаноат мажмуи ходимлари касаба уюшмаси тизимидаги ҳар бир туман ва шаҳар кенгашлари иштирокида учрашувлар давом этмоқда.\nТармоқ касаба уюшмаси томонидан соҳа ходимларининг меҳнат мухофазаси, ижтимоий-иқтисодий ва хуқуқий ҳимоясини тўғри йўлга қўйиш, тармоқ касаба уюшмаларига фаолиятини яхшилаш ҳамда аъзолар сонини кўпайтиришга қаратилган бир қатор ишлар амалга оширилди. Ушбу вазифаларни амалга ошириш мақсадида ижтимоий шериклар билан ўзаро учрашувлар, ўқув семинарлари ҳамда савол жавоблар орқали ўз ечимини топмоқда.


“Айдар-Арнасой кўллар тизими” қирғоқ бўйи ҳудудида Экоҳашар — Navoiy viloyati ekologiya va atrof muhitni muhofaza qilish boshqarmasi\n“Айдар-Арнасой кўллар тизими” қирғоқ бўйи ҳудудида Экоҳашар\nTahrir vaqti Фев 13, 2019\nАйдаркўл табиий сув ҳавзасини Навоий вилоят ҳудуди 151 минг гектарни ташкил қилади. Ҳозирги Айдар –Арнасой кўллар тизими 1969 йилда Сирдарёдан тошиб чиққан сувлар эвазига пайдо бўлган. Кўл республиканинг Жиззах ҳамда Навоий вилоятлари ҳудудларида жойлашган. Сув акваториясининг умумий майдони 356 минг гектарни ташкил қилади. Шундан 205 минг гектари Жиззах вилояти ҳудудида, 151 минг гектар Навоий вилояти ҳудудида жойлашган.\nАйдар –Арнасой кўллар тизими асосан коллектор-дренаж, ташландиқ сувлар, Сирдарё ҳамда Қозоғистон Республикасининг “Чордара” сув омборидан тушадиган сувлар эвазига кўпаяди.\nКўлнинг узунлиги 186 км, эни 22 км, энг чуқур жойи 35 метрни ташкил қилади.\nАйдаркўлнинг Навоий вилояти ҳудудида балиқчилик соҳасини ривожлантириш учун етарли имкониятлар мавжуд. Сув остида ўсадиган йигирмадан ортиқ турдаги ўтлар ўтхўр балиқлар истеъмол қилиш учун заҳираси етарли миқдорда.\nНавоий вилояти Экология ва атроф-муҳитни муҳофаза қилиш бошқамаси ташабуси билан ҳамда Нурота туман ҳокими Ж Ҳамроев ва Вилоят прокурори ўринбосари Б. Ахмедовлар бошчилигида жорий йилнинг 9-10 февраль кунлари “Айдар-Арнасой кўллар тизими” қирғоқ бўйи ҳудудида Экоҳашар ишлари ўтказилди. Нурота тумани “Айдар-Арнасой кўллар тизими” қирғоқ бўйи Қизилча МФЙ га қарашли Қўшқудуқ овулидан Темирқовуқ МФЙ га қарашли Чуқурқудуқ қишлоғи ҳудудигача бўлган 80 км масофада Экоҳашар ишлари ташкиллаштирилди. Экохашарда 42 та ташкилотдан жами 270 дан зиёд киши иштирок этди.\nҲайдаркўл Нурота тоғ тизмаларининг шимолий этагидаги кўл, Ҳайдаркўл 1960 йил охирида асосан жанубий Қозоғистоннинг Чордара сув омборидан оқиб келган ортиқча сув ҳисобидан пайдо бўлган, кўлнинг узунлиги 159 кмни ташкил қилади.\nЭко хашарда иштирок этган ташкилотлар 2 гурух га бўлинган ҳолда қирғоқ бўйида тозалаш ишларини олиб бордилар.\n1-гурухга Нурота туман Экология ва атроф-муҳитни муҳофаза қилиш инспекцияси бошлиғи Ҳ.Рўзиев бошчилик қилди.\n2-гурухга Нурота туман Фавқулодда вазиятлар бўлими бошлиғи Дўсмонов Даврхон Улуғбекович бошчилик қилиб, ҳашарчилар томонидан тўпланган маиший чиқиндиларни “Тоза худуд”ДУК томонодан ажратилган иккита (2)та чиқинди ташувчи техникалари ёрдамида олиб чиқилиб махсус палигонга юборилди.\nКўнгилли ҳашарчиларга Қизилча ва Нурота ширкат хўжалиги ходимлари даланинг ўзида тушлик ташкил қилишди,бундан руҳланган ҳашарчилар янада аҳиллик билан ҳашарда иштирок этиб, Ҳайдаркўл ҳудудини экологик муҳитини яхшилашда катта хизматлари билан астойдил иштирок этди.\nҲашар билан биргаликда Нурота тумани Экология ва атроф-муҳитни муҳофаза қилиш инспекторлари кўл ҳудудида яшовчи аҳоли билан учрашиб нафақат кўл ҳудуди ўзлари яшаётган жойларни ҳам тоза тутиш зарурлиги тўғрисида, аҳолига тушунтириш ишларини олиб боришди.


Олимпиада йўлланмаси соҳибига икки хонали уй совға қилинди\n10 январь, 2021, 19:08\nУ сузиш бўйича Ўзбекистон очиқ кубогида ғолиб бўлган.\n2020 йил 25 декабрь куни Президент Шавкат Мирзиёевнинг “Ҳумо арена”да республикамиз ёшлари билан учрашуви чоғида ҳар йил ўз соҳасида фаол бўлган иқтидорли ёшларни қўллаб-қувватлаш таклифи билдирилган эди.\nШу муносабат билан, куни кеча, Навоий шаҳар “Ёшлар” марказининг катта мажлислар залида вилоятда 2020 йилда ёшларга оид давлат сиёсатини амалга ошириш юзасидан бажарилган ишлар сарҳисобига бағишланган тадбир ўтказилди. Бу ҳақда жисмоний тарбия ва спорт вазирлиги расмий сайти хабар тарқатди.\nТадбирда фестивалда фаол иштирок этган иқтидорли ёшлар, юқори натижалар қайд этган спортчилар ҳамда ижтимоий ҳимояга муҳтож ёшлар Навоий вилояти ҳокими томонидан рағбатлантирилди.\nМаросимнинг энг кулминацион нуқтаси – сузиш бўйича Ўзбекистон очиқ кубогида 1-ўринни эгаллаб, Токио олимпиадасига йўлланмани қўлга киритган ҳамда 2020 йил якунларига кўра, Навоий вилоятида “Энг яхши спортчи” номинацияси ғолиби бўлган Хуршид Турсуновга икки хонали уйнинг калитини топшириш жараёни бўлди.


Дастурхон – Наби Жалолиддин\n— Нега ёздингиз ахир?!\n— Билмадим-ей… Шу-у… Хаёлимга келгани учун ёзибман-да.\n— Қаранг, қандай ёзибсиз: бир томонда гуллар эмиш. Ахир тиришиб ётибди-ку. Мана шу гулга ўхшайдими ахир? Кичкинагина тарнов-ку.\n— Хўп, шу ерини тўғрилаб қўйсам майлими? Ахир мен ёзаётганимда сизни ўйламагандим-да. Ёзгим келди тамом, ёздим. Шунга ҳам…\n— Ота гўри қозихонамас. Биласизми, буни кимлар ўйлаб топган? Билмайсиз! Билсангиз, тилга ҳам олмасдингиз. Қилғиликни, янаки энг ёмон қилғиликни қилиб қўйганлар, онасини гаровга қўйиб, ўлиб кетган отасининг ётган жойини сўроқхонага айлантирмоқчи бўлганлар гапи бу. Так што, тўғрисини айтинг!\n— Тўғриси шу, биродар: ёзгим келди, ёздим. Бунақа маънолар чиқариб олишингизни қайдан билибман-ей!..\n— Йўқ, тўғрисини, эркакча айтинг. Буни ёзишдан мақсадингиз бўлган. Масалан, мана бу ҳолатни – шокила-шокила, дейлик, попукларни қандай қабул қилиш мумкин? Ахир бу тўғри осилиб, бироз қимирлаб туриши керак эди-ку. Сиз эса хонтахта устида буришган-тиришгандай қилиб ёзибсиз. Ростданам аввалдан бу ишни қилиб юрармидингиз, ишқилиб?\n— Менинг ишим шу, ака. Фақат бу сафар билмай ёзиб қўйибман холос. Агар шунча маънолар топишингизни билганимда мутлақо ёзмасдим. Мана, масалан, мана бу ерда пиёла турибди, десам, ишонасизми?\n— Албатта, ишонаман. Фақат нега энди мана шу ерга пиёлани қўйиб ёздингиз? Дейлик, уни мана бу жойга қўйиб ёзсангиз ҳам бўларди-ку. Демак, ният бузилган. Сиз пиёлада арақ ичади, деб ўйлаяпсиз.\n— Йўқ, жон ака, бунақа ўйлаганим йўқ. Сиз арақ ичасизми-йўқми, менга барибир. Умуман бу ерда пиёланинг, арақнинг, сизнинг арақ ичишингизнинг нима дахли бор?! Мен ёзгим келгани учун ёздим холос.\n— Тўғрисини айтинг, мени ичволди, деб ўйлаяпсизми? Агар шундай ўйлаётган бўлсангиз, биласизми, мен сизни…\n— Биламан, ака, сиз мени умуман танимайсиз. Фақат ёзишимга, чиройли ёзишимга халақит бермасангиз бас. Кечирасизу мабодо ростданам ичвоганмасмисиз?\n— Нега ичарканман-ей? Хўп, ичвосам, нима бўпти, сизга оғирлигим тушяптими? Умуман ичиш-ичмаслик ҳеч нарсани ҳал қилмайди-ку ахир. Нима, ичиш жиноятми? Ҳай, ундан кўра ёза қолинг. Яхшилаб, тўла ёзинг. Бу ерда ичадиганлар ўтирмайди, деб ёзинг. Шунда ҳеч ким қарамайди ва сиз хоҳлаганингизча ёзаверасиз.\n— Кечиринг, сизнинг ҳурлигингизни чекламоқчи эмасман. Хоҳласангиз, шу ерда ўтиринг ва қараб туринг. Лекин халақит берманг. Ахир бизда ҳам қачондир шундай ёзилиши керак-ку!\n— Омма раҳмат. Мана буни шу ерга қўйинг. Ёздингизми, демак, бу шу ерда туриши керак. Йўқ, ичиш учун эмас. Фақат эмин-эркин, тортинмай олиб ўтиришимиз учун.\n— Хўп, ака, тўғри тушунинг, тўғри ёзибманми ишқилиб? Хаҳ, ўзбекчилик қурсин-а! Бўлмаса сиздан шуни сўраб ўтирармидим!..


Sanjar Said, Author at ayol.uzayol.uz\n28/04/2016 1 Sanjar Said\nҚайси спорт турининг организмга энг фойдали экани ҳақида кўпчиликнинг ўз фикри бор. Кимдир сузиш энг фойдали спорт, унда тананинг барча аъзоси ҳаракатланади, деса, кимдир велоспортни ёқлайди. Барчанинг фикрида жон бор албатта: ҳар бир спорт тури инсон учун фойда келтириши аниқ.…\n23/03/2016 0 Sanjar Said\n2016 йилнинг 1 январь ҳолатига кўра Ўзбекистон доимий аҳолисининг сони 31 миллион 576,4 минг кишини ташкил қилди. Бу ҳақда Газета.uz нашри Давлат статистика қўмитаси ҳисоботига таянган ҳолда маълум қилди. Ўтган йил давомида мазкур кўрсаткич 553,9 минг кишига ёки 1,8 фоизга кўпайди. Шаҳар жойлари аҳолиси йил бошида 15,964 миллионга етган бўлса…\n21/03/2016 2 Sanjar Said\nКўпчилик қоматининг идеал ҳолатда бўлишини истайди. Аммо бунинг учун вақт, ирода ва шароит йўқлигини рўкач қилиб, ҳаракатга тушишни ортга сураверади. Биз қуйида таклиф этмоқчи бўлган машқ учун ортиқча вақт ҳам, шароит ҳам талаб қилинмайди. Фақатгина қатъият билан бир ойга яқин…\nГипертония – “кам гапирадиган қотил”\n17/03/2016 0 Sanjar Said\nМаълумотларга кўра, юрак қон-томир касалликлари эркаклар орасида энг кўп тарқалган бўлиб, миокард инфаркти, бош мияда қон айланишининг бузилиши (инсульт), гипертония ва бошқаларни мисол қилиб келтириш мумкин. Бу гал табобатда хафақон, тиббиёт тилида эса гипертония деб аталадиган касаллик ҳақида маълумотларни тақдим…\nШахсий тажриба: шамоллашдан халос бўлишнинг осон, самарали ва арзон усули\n07/03/2016 0 Sanjar Said\nБу йилги қиш қуруқ ва иссиқ келди. Одамларнинг айтишича, қор кўп ёзса ва ҳаво совуқ бўлса, вируслар ўлар экан. Аксига олиб баҳор ҳам худди ёздай бошланди. Натижада кўпчилик катталар ва болалар гриппга чалинаяпти. Қиш ўрталарида мен ҳам шамоллаб қолдим. Йўтал,…\n04/03/2016 1 Sanjar Said\nҲар куни эртага югуришга чиқаман, бадантарбия билан шуғулламан, деган мақсадни ўз олдимизга қўямиз. Аммо бизни бутунлай забт этган дангасалик тўсиғидан ўтолмаймиз. Демакки бизга ирода, ишонч ва илҳом, бир сўз билан айтганда – мотивация етишмайди. Бироқ соғлом бўлиш, фаол турмуш тарзини…\nОналик ва болаликни муҳофаза қилиш Бош бошқармаси Кенгаш йиғилишини ўтказди\nКенгашда Соғлиқни сақлаш вазирлиги тасарруфидаги ҳудудий органлар, даволаш-профилактика ва таълим муассасалари раҳбарлари, кафедра мудирлари ва профессорлар иштирок этди. Йиғилишда Соғлиқни сақлаш вазирининг “Болаларга хирургия хизмати кўрсатишни янада такомиллаштириш чора-тадбирлар тўғрисида”ги буйруғининг бажарилиши таҳлили олиб борилди. Шунингдек, 2015 йил якуни бўйича…\n“Indiegogo сайтида «Smartbe» — ақлли болалар аравачасини ишлаб чиқариш учун маблағ тўплай бошлангани маълум қилинди,” деб ёзади InfoCOM.UZ журнали. Ушбу лойиҳа роботехника ва электроника ишлаб чиқаришга ихтисослашган «Smartbe» компанияси томонидан илгари сурилган. Ақлли аравачани қўлда бошқариш юриш шарт эмас. Уни…


22 январ 2022, Тошкент вақти: 06:36\nНавоий кон-металлургия комбинати тасарруфидаги конда ғайриқонуний гуруҳлар олтин қазимоқда. Озодлик манбаларининг иддаосига кўра, "бу гуруҳларга маҳаллий расмийлар, милиция ва прокуратура раҳбарлари ҳомийлик қилмоқда". Озодлик Қорақўтан олтин конида 3 йилдан бери давом этаётган ғайриқонуний олтин қазиш жараёнини ўрганишга ҳаракат қилди.\nНавоий кон-металлургия комбинатига қарашли Биринчи гидрометаллургия заводининг Қорақўтан олтин конида ғайриқонуний равишда олтин қазиб олиш уч йилдан буён давом этаётганлиги ҳақида Самарқанд вилоятининг Пахтачи туманида яшайдиган Озодлик манбаси хат орқали хабар қилди: (Мактуб ва суҳбатдошларнинг айтганлари таҳрирсиз берилади - Таҳр.)\n“Ассалому алайкум Озодлик! Самарқанд вилояти Пахтачи тумани Зиёвуддин қўрғонининг тоғ зонасида жойлашган Навоий горний металлургия комбинатига карашли Қорақўтан олтин казиб олиш бўлимида ишчи хизматчилар қиладиган ишларни маҳаллий аҳоли шунчалик моҳирлик билан қиляптики, давлат ишчиларига ҳеч қанча иш қолмаяпти. Маҳаллий аҳоли, қолаверса бошқа давлат ташкилоти раҳбарлари ўзлари ишчи ёллаб олтин қаздиришаяпти, яъни ҳомийлик қилишаяпти. Масалан, анча вақтдан бери маҳаллий аҳоли болалари ўз жонларини ўйламасдан тилла деб ўзларини 100-200 метр келадиган шахталарга кириб қурбон бўлишгача борган ва кўпчиликни тош босиб ўликлари тош тагида хам қолиб кетган”, деб ёзди Озодлик манбаси.\nОзодлик Қорақўтан конидаги ғайриқонуний олтин қазиш жараёнини икки ҳафта давомида ўрганди. Бу вақт мобайнида шу конда ишлаб, олти ой аввал бошқа конга ишга ўтган ва айни пайтда Қорақўтанда ишлаётган икки нафар кончи билан суҳбатлашишга муваффақ бўлди.\nХавфсизлик нуқтаи назаридан бу кончиларнинг исм-шарифлари сир тутилади. Мақоламизда бу кончилар "Биринчи кончи", "Иккинчи кончи" тарзида иштирок этишади.\n“Режимли зона” номигагина “режимли”\nҚоракўтан олтин кони махсус қўриқчилар томонидан қўриқланади.\nБиринчи кончининг айтишича, гарчи бу ҳудуд “режимли зона” ҳисоблансада, бироқ маҳаллий ва ёлланма ишчилардан иборат ғайриқонуний гуруҳлар бемалол кон ҳудудига кириб, олтин қазийди:\n- Ҳақиқатан ҳам бугун ўша ерда маҳаллий аҳолидан ва республиканинг турли ҳудудларидан олиб келинган юзлаб одам ғайриқонуний олтин қазиш билан банд. Навоий кон металлургия комбинатининг режим бўлимига қарашли махсус қоровуллар қўриқчилик қилади. Бироқ, улар ҳам манфаатдор бўлгани учун ҳеч ким индамайди, дейди Биринчи кончи.\nУнинг иддао қилишича, ғайрионуний олтин қазувчиларнинг фаолиятини Самарқанд вилояти, Пахтачи тумани милицияси, миллий хавфсизлик хизмати, прокуратураси раҳбарлари жуда яхши билади:\n- Бу олтин талвасасини назорат қиладиган идоралардаги махсус одамлар шу олтин қазувчиларнинг бошлиқларига айтади. Масалан, ҳар бир одам бошига бир миллиондан сўмдан пул берасан дейди. Энди тасаввур қилинг, бу пул бир ойда миллиардларга айланади. Шунинг учун ҳам, давлат муҳофазасида бўлган конда ана шундай "лихорадчик"лар ишлайди, дейди кончи.\nТилласи бор руда қандай қазиб олинади?\nБиринчи кончининг айтишича, ғайриқонуний олтин қазиб олувчилар техника хавфсизлигига риоя қилмасдан, ибтидоий усулда руда қазади:\n- Ер остидаги конни шамоллатиш учун ҳар жой, ҳар жойда туннеллар қазилган. Улар ана шу туннеллардан белига арқон боғлаб 60 метр пастга тушади. Кирка ва лопаткалар ёрдамида рудани қазиб, юқорига олиб чиқишади. Ана шу руда таркибида олтин бор, дейди биринчи кончи.\nИккинчи кончи эса бу одамлар ўз ҳаётларини катта хавфга қўяётганини айтади:\n- Бу одамлар 8-10 кишилик бригада бўлиб олади. Ёш йигитлар, 16 дан 40 ёшгача. Ташландиқ шахталар орқали ҳозир ишлаб турган шахталарга тушади. Бу бригадалар кўп ҳолатларда конда портлаш ишлари ўтказилгандан кейин келади. Ҳали ичкарида газ йиғилиб турган бўлса ҳам кириб кетади. Бу бригадалар баъзан ер устига чиқмасдан 3-4 суткалаб ишлайди. Газ баллон орқали тош қиздирилади ва у уқаланиб тушади. Ерга ёйилган палаткага тушган руда йиғилиб, қопларда олиб чиқилади. Бундан ташқари ўзлари мустақил қудуқ қазиб олтин қидираётганлар ҳам бор, дейди кончи.\nРуда “режимли зона”дан қандай олиб чиқилади?\nБиринчи кончига кўра, қазиб олинган руда кондан махсус машиналарда олиб чиқилади:\n- Коннинг атрофи очиқ, лекин ҳар жойда КППлар бор. Бироқ лихорадчиклар учун доим зелёний свет. Улар истаган вақтда кириб чиқади. Масалан, улар асосан УАЗикларда, кейин Нива, Москвич мошиналарида келади. Бу мошиналарни мен бир неча бор кўрганман. Бирортасининг номери йўқ. Агар экстренний бирор нарса бўлиб қолса, мошинани ташлаб кетаверади, дейди кончи.\nЎғирланган руда қаерда қайта ишланади?\nКончиларнинг ҳар иккиси ҳам кондан олиб чиқилган руда Қорақўтан конига яқин жойда жойлашган шаҳарча ва қишлоқларга олиб борилиб, ундан олтин ажратиб олинишини айтади:\n- Коннинг яқинида Зиёвуддин деган шаҳарча бор, Черёмушка деган посёлка бор, Қарноқ ота деган қишлоқ бор. Ана шу шаҳарча ва қишлоқлардаги уйларда махсус "тегирмонлар" бор. Руда ана шу тегирмонларга олиб борилади. Тегирмонда руда майдаланиб, ун ҳолатига келтирилади. Кейин уни махсус кислоталар орқали тозалаб тилла зарраларини ажратиб олишади, дейди Иккинчи кончи.\nТилланинг харидори ким?\nҚорақўтан конидан ғайриқонуний йўл билан олинган олтиннинг харидорлари самарқандлик ёки навоийликлар эмас, уларнинг “эга”лари Тошкент томондан келишади, дейди Биринчи кончи:\n- Олтин асосан, Тошкентга кетади. Ҳафтанинг маълум бир кунида даҳшатли машиналарда келишади. Бу машиналарнинг номери ҳам бўлмайди, балки бу ердан чиққандан кейин қўйиб олишар, билмадим. Олтин граммлаб сотилади. Эшитишимча, ёз ойларида тилланинг бир грамми 90-100 минг сўмдан сотилаётган экан, дейди Биринчи кончи.\nКончиларининг айтишларича, олтин талвасаси шунчалик авжига чиқдики, тилла қидирувчиларнинг тошлар остида қолиб қурбон бўлиш ҳолатлари ҳам буни тўхтата олмаяпти:\n- Ўтган йили 13 октябрда давлат конида катта авария бўлганди. Ўшанда уч нафар ёш йигит ўлганди. Кўпчилик оғир жароҳат олди. Хусусий лихорадчикларни ҳам тош босиб қолибди, газдан бўғилиб ўлиб қолибди, деб кўп эшитамиз. Лекин буни ошкор қилишмайди, дейди Иккинчи кончи.\nОлтин қутуртириб юборди\nОзодликнинг электрон почтасига келган мактублардан бирида ёзилишича, ғайриқонуний тилла қазиб олиш билан шуғулланадиган гуруҳлар бошлиқларини олтин "қутуртириб" юборяпти:\n“Ҳозир кимки олтин орқасидан пул топаётган бўлса беcпредел бўлиб қолган. Улар хоҳлаган одамини уриши, қизларни номусига тегиши, қари кампирларни хам зўрлашгача борганлиги бизга аён. Лекин ўша болаларни хеч ким тўхтата олмайди, на ички ишлар ва на ҳокимият. Ҳозир жуда кўп миқдорда олтин қазиб олган боланинг уйида хар куни 50 ка яқин тоғда ишловчилар келиб жойингни прокатга бериб тур деб эланишади”, деб ёзади пахтачилик Озодлик манбаси.\nРасмийлар сукут сақламоқда\nОзодлик Самарқанд вилоятининг Пахтачи тумани ҳудудидаги Қорақўтан олтин конида бўлаётган ғайриқонуний ишларга оид иддаоларга муносабатини билиш мақсадида Пахтачи тумани ҳокимлиги билан боғланди.\nЎзини таништирмаган туман ҳокимлиги мулозими, Қорақўтан олтин кони ҳарбий режимда қўриқланадиган объект бўлганлиги учун, уларнинг бу ишга алоқаси йўқлигини айтди.\nШундан сўнг Озодлик Навоий кон-металлургия комбинати бош директори Қувондиқ Санақулов қабулхонаси билан боғланди. Ўзини таништирмаган мулозим саволларимизни обдон эшитгач, "комбинат раҳбарияти ҳар қандай саволларга фақат мактуб орқали жавоб беради", деган жавоб билан чекланди.\nОзодлик ушбу мақолани тайёрлаб бўлган 2 октябр куни Пахтачи туманидаги манбасидан яна бир мактуб олди:\n“3 кун олдин вагондан тушиб кетган икки нафар болани марказий шифохонага олиб келишди. Уларнинг бирини қўли эзилиб, осилиб қолган, иккинчиси эса ўзини билмайдиган холатда қонига беланганча олиб келинган. Бундай олтинни орқасидан ўз жонини ўйламасдан шу кўйга тушаётганлар сони жуда кўп”, деб ёзилади мактубда.\nЖорий йилнинг 17 июлида Навоий вилоятида ноқонуний олтин қазиш билан шуғулланаëтган артелларга ҳомий бўлганликда айбланиб қўлга олинган Хатирчи туман Ички ишлар бўлимининг собиқ бошлиғи Баҳриддин Тўхтаевни "ватан олдидаги улкан хизматларини инобатга олган" суд уни жазодан озод қилган эди.\nКузатувчилар фикрича, Баҳриддин Тўхтаев Ўзбекистон Олий суди раиси Бўритош Мустафоевнинг қайин иниси бўлганлиги учун ҳам жазодан қутулиб қолган.\nНавоий вилоят судида бўлиб ўтган маҳкама порахўрлик ва коррупцияда айбланган собиқ миршаб Баҳриддин Тўхтаевнинг жиноий шерикларини 11 йилгача қамоқ жазосига ҳукм қилган эди.


Архивы АВТОМОБИЛ - tafsilar.info\nКовид билан касалланган одамлар учун автомобиллар билан Ўзбекистон Республикасига кириш тақиқланади\n28 Iyul 16:15 by Редакция\nКоронавирус инфекциясидан азият чекаётган чет элликларнинг Ўзбекистонга кириши тақиқланади. Шу жумладан автомобил транспортида. Янги қоидалар жорий этилди. Энди Ўзбекистонга машинада келган чет элликлар ковид-19 учун ПЦР-таҳлилидан ўтишлари керак бўлади. Ижобий натижа бўлса, улар мамлакатга киритилмайди. Чегарада синов пайтида COVID-19 ташхиси қўйилган бўлса, Ўзбекистонга автомобил билан кириб келаётган чет элликлар мамлакатга киришга рухсат этилмайди. Бу ҳақда\nАВТОМОБИЛВИРУСКОВИДМАШИНАТАҚИҚЧЕТ ЭЛ ФУҚАРОЛАРИ\n09 Iyun 14:25 by Редакция\nТошкентда реклама конструкциясини демонтаж қилиш пайтида у йулнинг устига, тўғридан-тўғри ҳаракатланаётган “Спарк” автомобилига ташланган. “Баcчаналиа Тошкентда реклама баннерлари бузилиши билан давом этмоқда. Афтидан, шаҳар ҳокимияти нима бўлишидан қатъий назар шаҳарни тозалашга қарор қилган. Бу ноқонуний жараён аччиқ охиригача давом этишини ҳамма аллақачон англаб этгандек туюлади, аммо бу шаҳарликлар ҳаётига хавф туғдирганда, сиз шаҳар маъмуриятидан кимдир\nПрезидент автомобилни термизлик мактаб ўқувчисига совға қилди\n04 Iyun 09:20 by Редакция\nЎзбекистон Президенти Шавкат Мирзиёев Термиз шаҳридаги мактаб ўқувчиларидан бирига совға қилди. Ўнинчи синф ўқувчиси Рухшона Абдураззоқова «Спарк» русумли автомашинани совға қилди. Қиз Термиз шаҳридаги Ал-Ҳаким ат-Термизий номидаги 1-сонли физик-математиклар мактаб-интернатида таҳсил олади. Ўтган йили у Зулфия номидаги Давлат мукофотига сазовор бўлди. Йиллар давомида унинг учта шеърий китоби нашр этилди. У «Ёш Китобҳон» танловининг республика босқичида\nЎзбекистонда автомобиллар ишлаб чиқариш камаймоқда\n21 Aprel 13:41 by Редакция\nДавлат статистика қўмитаси маълумотларига кўра, Ўзбекистонда жорий йилнинг 1-чорагида енгил автомобиллар, шу жумладан енгил автомобиллар, юк машиналари, автобуслар ва двигателлар ишлаб чиқариш камайганлиги қайд этилди. Расмий статистика маълумотларига кўра, енгил автомобиллар ишлаб чиқариш 40% дан кўпроқ камайган ва 44454 тани ташкил этган. 2021 йил январ-март ойларида 12682 кобалт автомобил ишлаб чиқарилган (ўсиш 2020 йилнинг шу\nАВТОБУСАВТОМОБИЛДавлат статистика қўмитасиИШЛАБ ЧИҚАРИШКОРХОНАМАШИНАПАСАЙИШЮК МАШИНАСИ\n15 Aprel 17:51 by Редакция\nИнтернетда аёлларнинг қамоққа олиниш пайтини акс эттирган видео тарқалди. Видеода Тошкент шаҳар ички ишлар бошқармаси ходимлари ғазабланган аёлларни хизмат машинасига олиб боришмоқда. Тошкент шаҳар ички ишлар бошқармаси матбуот хизмати қуйидагиларни хабар қилди. “14 апрел куни соат тахминан 21:30 да Коратош ва Бунёдкор кўчалари кесишмасида Тошкент шаҳар ички ишлар бошқармаси патрул хизмати ходимлари болали уч аёлга\nАВТОМОБИЛВИДЕОИЖТИМОИЙ ТАРМОҚЛАРИЧКИ ИШЛАР БОШҚАРМАСИофисТОШКЕНТХОДИМ


Берунийде 37 аўыл пуқаралар жыйынының баслықлары ҳәм олардың 333 кеңесгөйи сайланады- Kruz.uz\nБерунийде 37 аўыл пуқаралар жыйынының баслықлары ҳәм олардың 333 кеңесгөйи сайланады\n13:59, 24.04.2016 1358 0 Сайлаў-2016\nУсы жылдың май-июнь айларында пүткил елимиз бойлап пуқаралардың өзин-өзи басқарыў уйымларына жаңа мүддетке пуқаралар жыйынлары баслықлары (ақсақаллары) ҳәм олардың кеңесгөйлерин сайлаў болып өтеди.\nҲәзирги ўақытта орынларда усы сайлаўды шөлкемлестириў ҳәм өткериўге көмеклесиўши комиссиялар және жумысшы топарлар дүзилип, сайлаўды жоқары шөлкемлескенлик жағдайында өткериў бойынша ушырасыўлар өткерилип, түсиндириў жумыслары алып барылмақта. Жыйын аймағында жасаўшы халықтың сайлаўға қатнасатуғын ўәкиллери анықланып, оларға нызамшылық тийкарында бул сиясий мапаздың әҳмийети ҳәм мақсети бойынша кең түрде түсиниклер берилмекте.\nМине, усындай илаж Беруний районы ҳәкимиятының мәжилислер залында болып өтти. Оған райондағы мәкеме ҳәм кәрханалардың, шөлкемлердиң ҳәм өзин-өзи басқарыў уйымларының басшы ҳәм қәнигелери қатнасты.\nАтап өтилгениндей, бул илажлар ҳәрекеттеги нызамлар ҳәм сайлаўға байланыслы қабыл етилген Илажлар режеси тийкарында алып барылмақта. Ҳәзирги ўақытта сайлаўды өткеретуғын орынлар анықланып, олар сайлаўға байланыслы көргизбели қураллар ҳәм басқа да зәрүр үскенелер, инвентарьлар менен тәмийинленбекте.\nРайонда 177 мыңнан аслам халық жасайды. Ҳәрекет етип турған 37 аўыл пуқаралар жыйынының баслықлары ҳәм олардың 333 кеңесгөйи сайланады. Сайлаўға қатнасатуғын көше ўәкиллериниң дизими алынып, олар менен түсиник жумыслары алып барылмақта.\n09:26, 20.02.2020 1397\n11:29, 17.02.2020 1128\nКөк кит Польша Балтабай Ибадуллаев Мәжбүрий мийнет Бибисанем Темирханова қоңсы президент стипендиаты Etno Karavan Saray Елликқала «Үмит нәлшелери» Samsung\n08:53, 21.02.2020 1328\n10:10, 20.02.2020 884


Германияда биратўла 18 та машина автоҳалокатга...\nГерманиянинг жануби-ғарбида йирик автоҳалокат содир бўлди. Унда 18 та автомобиль, 29 нафар киши зарар кўрди ва мўъжиза туфайли ўлим қайд этилмади, дея хабар берди «ZDF» нашри.\nНохуш ҳодиса Бавариянинг Қуйи Франкония округида содир бўлган. Йўлни қуюқ туман қоплаган ва намгарчилик юқори бўлган. Шу боис ҳайдовчилар тормоз беришга улгуришмаган ва сирпанчиқ йўл туфайли бошқарувни йўқотган машинага бориб урилишган.\nШикастланган машиналар орасида учта ўт ўчириш ва иккита полиция, шунингдек, бир нечта юк машиналари ҳам бор. Айни вақтда магистралдаги ҳаракат вақтинча тўхтатилган.\nавтомобил туман Германия автоҳалокат\nХориж Кеча, 19:16


Қўқон давлат педагогика институтида АҚШлик ўқитувчи талабаларга дарс бериши кутилмоқда - Халқ сўзи\n17:16 10 Сентябр 2021 Жамият\nМамлакатимизда чет тилларини ўқитиш масаласига алоҳида эътибор қаратиб келинмоқда. Ўзбекистон Республикаси Президентининг «Чет тилларни ўрганиш тизимини янада такомиллаштириш чора-тадбирлари тўғрисида»ги қарорнинг ижросини таъминлаш ва ўқув жараёни сифатини ошириш ишлари доимий эътиборда.\n2021 йил 9 сентябрь куни АҚШ элчиҳонасининг маданият бўйича мутахассиси Сара Талалай, америкалик кўнгилли мутахассислар Патрик Паусе, Элеанор Бейкер, Карли Зилге ва ELP координатори ёрдамчиси Умида Болтаева Қўқон давлат педагогика институтига ташриф буюрди. Меҳмонларни Қўқон шаҳар ҳокими М. Усмонов, институт ректори Д. Ходжаева, ўқув ишлари проректори Н. Жўраев ҳамда Халқаро ҳамкорлик бўлими бўшлиғи А. Нажмиддинов кутиб олди.\nЎзаро мулоқотда шаҳар ҳокими М. Усмонов томонидан Қўқон шаҳри тарихи, бугуни ва келажаги ҳақида ўзаро фикр алмашилди. Мамлакатларимиз ўртасида дўстлик ва ҳамкорлик муносабатларини мустаҳкамлаш муҳим эканини алоҳида таъкидланди. Институт ректори Д. Ходжаева таълим соҳасидаги ўзаро ҳамкорликдан мамнунлигини ва бу борадаги ҳамкорлик алоқалари янада кенгайиши икки томонлама манфаатли эканлигига тўхталиб ўтди. Ўз навбатида, меҳмонлар ҳам самимий қабул учун чуқур миннатдорчилик билдирди.\nУчрашув якунида ҳар икки томон таълим соҳасидаги ўзаро ҳамкорликни изчил ривожлантиришга қаратилган бундай саъй-ҳаракатларни янада ривожлантиришга тайёр эканини таъкидлади.\nУчрашувдан сўнг меҳмонлар Хорижий тиллар факультетига ташриф буюриб, у ерда хорижий тилларни ўрганиш учун яратилган шароитлар, ўқув жараёнлари билан танишди.\nҚўқон давлат педагогика институти матбуот хизмати томонидан маълум қилинишича, АҚШнинг Ўзбекистондаги элчихонаси модемномасига асосан инглиз тили мутахассиси Паверс Патрик Дайлан Қўқон Давлат педагогика институтининг Инлиз тили ва адабиёти кафедрасида ўқитувчи ассистент лавозимида фаолият олиб бориши кутилмоқда. У асосан I-II босқич талабаларига «Оғзаки ва ёзма нутқ интеграциялари» фанидан дарсларда иштирок этади. Бу босқичда жами 300 нафар талаба таҳсил олади. Бундан ташқари, талабалар учун «Speaking club» мавзуларидаги дарсдан ташқари машғулотлар олиб борилиши кўзда тутилган.\nЭслатиб ўтамиз, 2018 йил май ойида АҚШ ва Ўзбекистон ҳукуматлари ўртасида таълим бўйича иккита келишувга эришилган. АҚШ Давлат департаменти ҳамда Ўзбекистон Ташқи ишлар вазирлиги имзолаган ҳужжатларда АҚШ олий ўқув юртлари ҳамда Марказий Осиё университетлари ўртасидаги ҳамкорликни ривожлантириш, шунингдек, Ўзбекистонда инглиз тилини ўқитиш учун молиявий кўмак дастурларини кенгайтириш кўзда тутилган. Шунингдек, 2020 йил 28 сентябрь куни икки мамлакат ўртасида таълим тараққиётига кўмаклашиш бўйича муҳим келишув имзоланган.


FAQ - SOFT\n+998 78 113-38-38\nКаталог Биз ҳақимизда FAQ Ёрдам\nКўп сўрадиган саволлар\nКўп сўрадиган саволлар:\nГели и смазки:\n1.\tЛубрикант нима?\nЛубрикант – lubrico, лотин сўзидан келиб чиққан (силлиқ, сирғанчиқ) деган маънони англатади. Бу тери ва жинсий аъзолар шиллиқ пардасини намлаш учун восита.\n2.\tИнтим гел нима?\nБу жинсий аъзолар шиллиқ пардасини жинсий алоқа пайтида микро ёриқлар ва тирнашлардан ҳимоя қилиш учун органик модда.\n3.\tУларнинг орасидаги фарқ нимада?\nЛубрикант жинсий алоқа ва тана массажи учун ишлатилади. Интим гел эса асосан жинсий алоқа пайтида қўлланилади.\n4.\tЛубрикант ва интим гел нима учун керак?\nЖинсий ҳаётни енгиллаштириш, қулайлиги ва хавфсизлиги учун керак.\n5.\tЛубрикант ва интим гел турлари?\nСув, силикон, ёғ-мой асосида. Сув-силикон биргаликдаги вариант ҳам мавжуд.\n6.\tҚайси бирини танлаш маъқул?\nСизга мос келадиган тури мақсадларингиз ва истакларингизга боғлиқ. Лубрикантлар орасидаги муҳим фарқи қўлланиладиган асосида. Масалан: Сув асосида лубрикант ва интим гел табиий ажралмага энг яқин, барча латекс презервативларига мос келади ва ювилиши осон. Силикон асосида узоқ вақт давомида қуримайди, чойшаб ва кийимлардан ёмон ювилади. Ёғ-мой асосида латекс презерватив билан мос келмайди.\n7.\tЛубрикант ва интим гел ўрнига ёғ, крем ва вазелин ишлатса бўладими?\nЙўқ. Ушбу воситаларнинг барчаси шиллиқ пардасини ва қиннинг кислотали муҳитини бузади. pH ўзгариши туфайли ҳимоя механизмларининг иши ёмонлашади, бу инфекциянинг ривожланишига олиб келиши мумкин.\n8.\tСўлакчи (тупук)?\nСўлакда (тупукда) микроорганизмлар (бактерия) мавжуд, улар қин микрофлораси учун мўлжалланмаган. Инфекцияларни юқтириш хавфи мавжуд: герпес (учуқ), сифилис (захм).\n9.\tЛубрикант ва интим гелдан қандай фойдаланиш керак?\nҲар бир лубрикант ва интим гел батафсил кўрсатмалар (инструкция) билан таъминланган. Одатда, жинсий алоқа қилишдан олдин жинсий аъзоларга ёки массаж пайтида танага лубрикант ёки интим гелни суртиш керак. Зарур бўлганда қўшиб борилади.\n10. Лубрикант ва интим гел ҳаммага мос келадими?\nБаъзи таркибий қисмларга шахсий (индивидуал) алергик реакциялар мавжуд. Сотиб олишдан ёки ишлатишдан олдин таркибини ўқишни унутманг, айниқса тери аллергиясига мойиллигингиз бўлса. Ишлатишдан олдин Сиз маҳсулотни аллергия учун текширишингиз керак (билагингизга озгина суринг). Агар ҳеч қандай реакция бўлмаса, Сиз ундан фойдаланишингиз мумкин. Синов (тест) ҳар бир шерик томонидан ўтказилиши керак.\n11. Лубрикант ва интим гелни ютиш хавфсизми (ошқозон-ичак йўлига кетиши)?\nБу товар белгисига, маҳсулот таркибига (ингредиент) ва турига боғлиқ. Сув асосида лубрикант ва интим гел ютиб юборилганда ва ошқозон-ичак йўлига ўтганда энг хавфсиз ҳисобланади.\n12. Аёллар ёки эркаклар сийдик тизимининг касалликларида лубрикант ва интим гелдан фойдаланиш мумкинми? Масалан, циститда (чахмазак), уретритда?\nАгар сийдик тизимининг касалликлари бўлса, гинеколог ёки уролог шифокорга мурожаат қилишингиз керак. Лубрикант ва интим гел циститни (чахмазак) ёки уретритни даволаш учун мўлжалланмаган.\n13. Миома, киста ёки эрозияда лубрикант ва интим гелдан фойдаланиш мумкинми?\nМаслаҳат олиш учун гинеколог-шифокорга мурожаат қилишингиз керак. Лубрикант ва интим гел гинекологик касалликларни, шу жумладан миома (ўсма), киста (пуфак), эрозияни (шилиниш ва яраланиш) даволаш учун мўлжалланмаган.\n14.\tОнкологик (саратон) кассаликларида лубрикант ва интим гелдан фойдаланиш мумкинми?\nМаслаҳат олиш учун онколог-шифокорга мурожаат қилишингиз керак.\n15. Ҳомиладорлик даврида лубрикант ва интим гелдан фойдаланиш мумкинми?\nМаслаҳат олиш учун гинеколог-шифокорга мурожаат қилишингиз керак.\n16. Лактация (эмизиш) даврида лубрикант ва интим гелдан фойдаланиш мумкинми?\nМаслаҳат олиш учун гинеколог ёки педиатр шифокорга мурожаат қилишингиз керак.\n17. Лубрикант ва интим гел ҳомиладорликдан ҳимоя қиладими?\nЙўқ. Лубрикант ва интим гел исталмаган ҳомиладорликдан ҳимоя қилмайди.\n18. Лубрикант ва интим гел жинсий йўл билан юқадиган инфекциялардан ҳимоя қиладими?\n19. Лубрикант ва интим гел ҳомиладор бўлишга салбий таъсир кўрсатиши мумкинми?\nБизда бу ҳакда маълумот йўқ.\n20. Ҳомиладор бўлиш учун лубрикант ва интим гел борми?\n21. Лубрикант ва интим гел жинсий аъзодаги ёқимсиз ҳидлардан ҳимоя қиладими?\nЖинсий алоқада ёқимсиз ҳидни камайтиришга ёрдам берадиган турли хил ароматга эга лубрикант ва интим гел мавжуд. Агар жинсий аъзода ўзига хос бўлмаган ёқимсиз ҳид мавжуд бўлиб ёки пайдо бўлса, унда дерматолог шифокорга мурожаат қилиш керак.\n22. Лубрикант ва интим гелни жинсий алоқа (секс) ўйинчоқлари билан ишлатиш мумкинми?\nБу лубрикант ва интим гел турига боғлиқ. Сув асосида деярли барча лубрикант ва интим гелни жинсий алоқа (секс) ўйинчоқлари билан ишлатиш мумкин. Плюс шундаки, уларни ювиш жуда осон, жинсий алоқа (секс) ўйинчоқлари ишлаб чиқарилган материалига безарар, фақат илиқ сувда ювилса бас.\n23. Ҳайз пайтида (менструация) лубрикант ва интим гелдан фойдаланиш мумкинми?\n24. Лубрикант ва интим гел фақат аёллар учунми?\nЙўқ. Улар универсалдир (ҳартомонлама) яъни (UNISEX).\n25. Менопауза ва климакс пайтида лубрикант ва гелдан фойдаланиш мумкинми?\nМаслаҳат олиш учун гинеколог шифокорга мурожаат қилишингиз керак.\n26. Шифобахш (даволайдиган) лубрикант ва интим гел борми?\n27. Илтимос, SOFT лубрикант ва интим гел ҳакида маълумот беринг.\nSOFT – бу табиий ингредиентдардан иборат, сувли формула асосида тайёрланган лубрикант ва интим гел. Жинсий аъзоларни табиий мойланиши ва намланишига қўшимча қулай восита. Осон ювилади, ёғсиз, доғ қолдирмайди. Оптимал pH қўрсаткичи туфайли барча турдаги терига мос келади. Латекс презервативлари билан фойдаланиш учун хавфсиз. Таркибида парабен, силикон, ёғ ва сахаридлар йўқ. Дерматологик синовда ўтган.\n28. Маҳсулот таркибида нималар бор?\nФақат табиий ингредиентлар. Батафсил маълумот кўрсатмада (инструкция) берилган.\n29. SOFT маҳсулотининг афзаллиги нимада?\nSOFT – бу француз савдо белгиси. Ўзбекистон Республикасида расмий равишда ўтган. Барча керакли сертификатлар ва клиник синовлари мавжуд.\n30. SOFT ассортиментида неча турдаги лубрикант ва интим гел бор?\nАссортиментда 6-ти хил маҳсулот бор.\n31. Илтимос, қандай турлари борлигини айтиб беринг.\nSOFT CLASSIC. SOFT STRAWBERRY. SOFT WARMING. SOFT ALOE & CHAMOMILE. SOFT PROPOLIS. SOFT VIRGIN.\n32. Уларнинг орасидаги фарқ нимада?\nSOFT CLASSIC – табиий ингредиентлардан иборат, сувли формула асосида тайёрланган интим лубрикант ва массаж учун гел. Ҳидсиз. Жинсий алоқа ва тана массажи учун жуда мос келади. SOFT STRAWBERRY – табиий ингредиентлардан иборат, сувли формула асосида тайёрланган қулупнай таъмли интим лубрикант ва массаж учун гел. Қулупнай ёрқин хушбўйлиги жинсий алокада ва тана массажида ёқимли ҳиссиётларни уйғотади. SOFT WARMING – табиий ингредиентлардан иборат, сувли формула асосида тайёрланган, қиздирувчи хусусиятга эга интим лубрикант ва массаж учун гел. Жинсий алоқа ва тана массажида илиқ ҳиссиётлар уйғотади. SOFT ALOE & CHAMOMILE – табиий ингредиентлардан иборат, сувли формула асосида тайёрланган интим гел. Алое вера ва мойчечак экстракти билан бойитилган формула тинчлантиручи ва яллиғланишга (шамоллашга) қарши таъсир хусусиятига эга бўлиб, қин қуруқлиги, жинсий аъзолардаги ноқулайлик ҳисини ва жинсий алоқа жараёнида оғриқ пайдо бўлишини олдини олади. SOFT PROPOLIS – табиий ингредиентлардан иборат, сувли формула асосида тайёрланган интим гел. ПРОПОЛИС нинг антибактериал ва антисептик хусусиятлари қин қуруқлиги, жинсий аъзолардаги қичишишни ва ачишишни самарали равишда камайтиради. SOFT VIRGIN – аёллар учун қин торайтирувчи ва шаҳват қўзғатувчи интим гел. Бола туғилиши, гормонал ўзгаришлар ва қариш туфайли юзага келадиган ҳолатларда қин эластиклигини тиклашда ёрдам беради. Интим гел вагинал қуруқлигини камайтиради, унинг таркибидаги Манжакани ва Гамамелис экстрактлари кучли бириктирувчи бўлиб, қин деворларини мустаҳкамлайди ва табиий эластиклигини тиклайди. Қадимдан афродизиак ҳисобланган Женьшен ва Дамиана экстрактлари шаҳватни қўзғатиб, сиз ва шеригингиз учун лаззатни оширади.\n1.\tПролонгатор нима?\nПролонгатор – инглиз тилидан (to prolong) узайтириш дегани. Пролонгаторлар (узайтиргичлар) – бу енгил анестетик (лидокаин каби) ва совутиш компонентларидан иборат бўлган воситалар. Уларнинг таъсири, эркак жинсий олати нервларининг сезгирлигини камайтиришга қаратилган. Пролонгаторлар (узайтиргичлар) туфайли жинсий алоқа давомийлиги 30-40 дақиқагача ошириш мумкин. Энг кенг тарқалган шакли: таблеткалар, крем-гел, спрейлар.\n2.\tПролонгаторлар нима учун керак?\nПролонгаторлар жинсий алоқа давомийлигини оширишга мўлжалланган.\n3.\tПролонгаторнинг энг яхшиси қайси?\nПролонгаторнинг ҳар бир тури ўзининг афзалликлари ва камчиликларига эга. Таблеткалар. Ушбу шакл ўз жинсий шеригидан бундай дори-дармонларга эҳтиёжни яшириши керак бўлган одамлар учун қулайроқдир. Уларнинг таъсир қилиш муддати узоқроқ, фаол моддалар бир неча соат давомида эрекция ҳолатини (жинсий олат таранглигини) сақлаб туриши мумкин. Қўллаш мумкин бўлмаган ҳолатлар ва ножўя таъсирлар мавжуд. Улар орасида энг кўп учрайдиган ҳолат: хавотирлик, ваҳима, қулоқ шанғиллаши, совуқ тер (кўпайган миқдорда) кўнгил айниш, бош айланиши, кўриш қобилияти ўзгариши. Крем ва гел. Улардан фойдаланиш қулай ва қўллаш мумкин бўлмаган ҳолатлар деярли йўқ, фақат шахсий (индивидуал) сезгирлик мавжудлиги бундан мустасно. Бундай шаклдаги воситаларнинг таъсири дарҳол пайдо бўлмайди. Спрейлар. Ушбу шаклдаги воситалар фойдаланиш учун энг қулай ҳисобланади. Улар тезда таъсир кўрсатади. Исталган таъсирга (эффектга) эришиш учун зарур бўлган миқдорни созлашни осонлаштиради.\n4.\tПролонгаторни қандай тўғри танлаш керак?\nБу мақсад ва истакларга боғлиқ. Ҳар бир ҳолатда алоҳида.\n5.\tЭрта эякуляция (уруғ ташлаш, эрта бўшалиш, уруғ тўкилиши) нима?\nЭрта эякуляция— бу барвақт уруғ тўкилиши, жинсий кўзғалиш чўққиси, лаззатланишнинг эрта бўлиши (қовушиш вақтини эрта якунланиши). Эрта эякуляция — бу жинсий (эректил) дисфункциянинг кенг тарқалган шакли.\n6.\tЭрта эякуляция сабаблари?\nЖинсий олатнинг суннат терисининг қисқа жилови кўпинча эрта эякуляцияга сабаб бўлади. Простата безининг яллиғланиши. Янги жинсий шерик билан эрта эякуляциянинг бошланиш эҳтимоли фақат маълум жинсий ҳолатларда ёки олдинги бўшалишдан кейин узоқ вақт ўтгач. Хавотирлик, айбдорлик ёки тушкунлик каби руҳий (психологик) омиллар эрта эякуляцияга олиб келиши мумкин. Баъзи ҳолларда, эрта эякуляцияни гормонал муаммолар, травма (шикастланиш) ёки баъзи дориларнинг ножўя таъсири каби асосий тиббий сабабларга боғлаш мумкин.\n7.\tЭрта эякуляцияни даволаш мумкинми?\nЭрта эякуляцияни даволаш учун уролог-шифокорга мурожаат қилишингиз керак.\n8.\tПролонгаторлар (узайтиргичлар) эрта эякуляцияни даволай оладими?\nПролонгаторларнинг асосий вазифаси жинсий алоқани узайтиришдир. Эрта эякуляцияни даволаш учун уролог-шифокорга мурожаат қилишингиз керак.\n9.\tҚайси пролонгаторни тавсия қиласиз?\nSOFT men spray. Эркаклар учун спрей-пролонгатор. Жинсий алоқа вақтини узайтиради. Оргазмни (жинсий кўзғалиш чўққиси, лаззатнинг юқори нуқтаси) узайтиришга ва ўзаро лаззат олишга кўмаклашади. Эрта эякуляцияни (уруғ тўкилиши) олдини олади.\n10. Унинг афзаллиги нимада?\nSOFT men spray – бу француз савдо белгиси. Ўзбекистон Республикасида расмий равишда ўтган. Маҳсулот сертификатланган. Дерматологик ва клиник синовлардан ўтган.\n11. Пролонгатор таркибида нима бор?\nМаҳаллий анестетик (фаол модда – лидокаин). Батафсил маълумот кўрсатмада (инструкцияда) берилган\nИшлатишдан аввал флакон идишни аста-секин силкитинг. Тик ушлаган ҳолда, дозаторнинг тугмачасини бир неча марта босинг. Қўллаш миқдори шахсий (индивидуал) талабдан келиб чиққан ҳолда ҳар хил бўлиши мумкин. Спрейни 3 мартадан 6 мартагача (энг кўпи билан 8 мартагача) жинсий аъзо бош қисми ва сезувчан тана қисмига жинсий яқинлигдан 5-10 дақиқа аввал сепиш тавсия этилади. Спрейни сепгандан кейин 5 дақиқа қуришини ва сингишини кутинг. Жинсий шеригингизда сезувчанлик йўқолмаслиги учун олатингизни чайинг.\n13. Ножўя таъсири борми?\nҲа. Агар сиз ва шеригингиз лидокаин ёки маҳсулот таркибида кўрсатилган бошқа моддалардан бирига аллергия (ўта сезувчанлик) бўлса, ишлатилмасин.\n14. Қўллаш мумкин бўлмаган ҳолатлар мавжудми?\nҲа. Ёрилган ёки яллиғланган терига. Ҳомиладорлик даврида. 60 ёшдан юқори бўлган инсонлар.\n15. Спрей-пролонгаторга ўрганиб қолиш (боғланиб қолиш) мумкинми?\nЖисмоний боғланиш пайдо бўлмайди.\n16. Презерватив билан биргаликда ишлатиш мумкинми?\nҲа. SOFT латекс презервативлари билан қўллаш тавсия этилади.\n17. Спиртли ичимликлар истеъмол қилиб спрей-пролонгатордан фойдаланиш мумкинми?\n18. Спрей-пролонгаторни бошқа турдаги пролонгаторлар билан биргаликда қўллаш мумкинми? Масалан: таблеткалар.\nLubrikant SOFT CLASSIC\n100% tabiiy va xavfsiz formula\nQuruqlik va noqulaylikni tezda bartaraf etadi\nLubrikant SOFT WARMING\nQizdiruvchi va qo’zg’atuvchi tasir\nLubrikant SOFT STRAWBERRY\nQulupnayning xushbo’y hidi va ta’mi\nSurma-gel SOFT ALOE & CHAMOMILE\nYallig'lanishga qarshi va tinchlantiruvchi xususiyatlarga ega\nMayda jarohatlarni oldini olishga yordam beradi\nIntim gel SOFT VIRGIN\nHissiy idrokni kuchaytiradi va lazzat zavqini oshiradi\nIntim surma geli SOFT PROPOLIS\nAntibakterial xususiyatlarga ega\nJinsiy aloqaning davomiyligini oshiradi\nJinsiy istak va chidamlilikni oshiradi\nСП OOO«JNS LABS»\n100208, г. Ташкент, Учтепинский р-н,\nм-в Алгоритм-31, вдоль ТКАД\nр/с 2021 4000 6049 5480 5001\nUniversalbank АТБ Зангиота филиали\nИНН 302 121 021\n+998 78 113-38-38 +998 71 270-06-76 info@softproducts.uz\n© JNS Labs 2021


Тожикистонда Қирғизистон билан чегарада “асирга тушган” чегарачилар жазоланди » Ўзбекистон янгиликлари – Zamin.uz\nТожикистонда чегарада бўлиб ўтган мажорода нафақат ўзларини ҳимоя қила олмаган, балки қирғизистонлик ҳамкасблари томонидан қуролсизлантирилган ва асирга олинган чегарачилар жазоланди. Бу ҳақда ТР куч ишлатиш салоҳиятига эга тузилмадаги манба маълум қилди.\nМанба “асирга тушган” чегарчиларнинг исми шарифлари ҳақида маълумот бермади, фақат улар биринчи йил хизмат қилаётганликларини таъкидлаб ўтди. Бундан аввал улар Тожикистоннинг Сўғд вилояти ҳарбий прокуратураси томонидан сўроқ қилинган эди.\n4 июн куни Қирғизистон ва Тожикистон чегарасидаги Мақсат қишлоғида маҳаллий аҳоли ва чегарачилар иштирокида мажоро юз берди. ҚР Давлат чегара хизмати маълумотларига кўра, Қирғизистон фуқоролари «Футбол майдони» участкасида мевалар бозорини ташкил қилишган. Тожик чегарачилари уларни участкадан ҳайдашган, маҳаллий ахолининг фикрича, чегарачилар Қирғизистон худудларигача кириб келишган. Ҳодиса жойига Қирғизистон чегарачилари етиб келганида икки мамлакат ҳарбий хизматчилари ўртасида муштлашув бўлиб ўтди. Натижада уч нафар тожик аскари 4 та Калашников автомати билан ушланди. Ҳавога қарата ўқ отилди. Орадан бир неча соат ўтиб ҳарбийлар тожик томонига қайтарилди.\nТожикистон МХДҚ Чегара қўшинлари раҳбарияти 5 июн куни баёнот бериб чегарадаги хотиржамликни бузишда қирғиз томони, яъни ҳам маҳаллий аҳоли, ҳам чегарачилар айбдор эканини билдирди. «Қирғиз томони тарқатган видеодан ҳам кўриш мумкинки, маҳаллий аҳоли ва Қирғиз Республикаси чегарачилари бир неча бор ўзларининг ҳатти ҳаракатлари билан тожик чегарачиларини кескин ҳаракат қилишга мажбур этганини кўриш мумкин. Кўриниб турганидек 2018 йилнинг 4 июн кунги ҳодиса қирғиз томонидан атайлаб аввалдан режалаштирилган, ҳаво биринчи бўлиб ҚР чегарачиларри ўқ отган», — дейилади тожик томоннинг хабарида.\nШундан сўнг икки мамлакат чегарачиларининг раҳбарлари Тожикистон худудида учрашдилар ва чегарада бундан кейин бўлиб ўтиши эҳтимоли бўлган мажороларда қурол ишлатмасликка келишиб олдилар.\nЯнгиликлар » Дунё » Тожикистонда Қирғизистон билан чегарада “асирга тушган” чегарачилар жазоланди\n21:23 Толибонлар Тожикистон билан чегарадаги уездни эгаллаб олишди\n18:53 Эмомали Раҳмон тожик тили ва маданиятини ҳимоя қилишга чақирди\n22:52 Атамбаев Хитой-Қирғизистон-Ўзбекистон темир йўли қуришни дарҳол бошлашни буюрди


Путин Ўзбекистонга жиддий мақсадлар билан келди\n24 ноябр 2020, Тошкент вақти: 23:33\nhttp://tbn0.google.com/images?q=tbn:VAg2W6u9MYL5bM:http://i005.radikal.ru/0803/3b/fb1e82b9211e.jpg Ўзбекистонда мустақилликнинг 17 йиллик тантаналари давом этар экан, саҳна ортида собиқ КГБ агенти, Россия бош вазири Владимир Путин бу давлатни Россиянинг таъсири доирасида қолдиришга уринмоқда.\n“Владимир Путин олдида турган асосий вазифа Тошкентни Ғарбда ҳамкор қидиришдан тўхтатиб қолишдир”,- деб ёзди нуфузли “Коммерсант” газетаси.\nМатбуотда пайдо бўлган хабарларга кўра, бу мақсадда Москва Ўзбекистон газини Европа нархларида сотиб олишни таклиф этган.\nТошкентга амалий ташриф билан келган В.Путин икки кун давомида Ўзбекистон ва Россия ўртасида ечилмай қолаётган иқтисодий ва сиёсий муаммоларни ҳал этишга уринади.\nВ.Путин президент Ислом Каримов ёки бош вазир Шавкат Мирзиёев билан сўзлашувларида қайси бир масалани кўтармасин, Ўзбекистонни Россия орбитасига қайтаришга уриниш мулоқотларнинг қизил ипи бўлади.\nМосква ва Россия ўртасида энергетика соҳасида ҳамкорлик ортгани баробарида айни соҳада келишмовчиликлар ҳам кўпайиб кетган.\nРасмий Тошкент “Интер РАО ЕЭС” компаниясининг Ўзбекистонда бир нечта электр станцияларини сотиб олиш тўғрисидаги таклифини рад этди.\nБундан ҳам жиддийроқ муаммо Муборак газни қайта ишлаш заводида Россиянинг “Стройтрансгаз” компанияси билан биргаликда суюлтирилган газ ишлаб чиқариш лойиҳасининг тўхтаб қолганидир. Россия томони лойиҳани амалга ошириш учун Ўзбекистондан кўпроқ маблағ ажратилишини ва унга ҳукумат кафолати берилишини талаб қилмоқда.\nИқтисодчи журналист Дмитрий Поваровнинг таъкидича, ўзларини катта ва анча эркин тутган Россия инвесторларининг муаммолари табиий равишда пайдо бўлди.\n“Сўнгги пайтларда Россия томони қандайдир лойиҳани амалга ошириш масаласини ультиматум тарзида қўя бошлади. Ўз устунлигини ҳис қилган Россия инвесторлари ўз шартларини қатъий қўйишга журъат қилди. Тошкент эса бу шартларни қисман қабул қилиш билан бирга Жануби-шарқий Осиё сармоядорлари билан ҳамкорлик ришталарини ўрнатди”,– деди Дмитрий Поваров.\nУмумий баҳоси чорак миллиард долларга етадиган суюлтирилган газ ишлаб чиқариш лойиҳасидан Россия компанияси сиқиб чиқарилиши мумкин. Бу эса расмий Тошкент лойиҳани шартсиз бажарадиган муқобил сармоядорга эга бўлганини кўрсатади.\nЭнергетика соҳасида Россияга муқобил ҳамкорлар, муқобил газ қувурлари ҳамда Россия таъсиридан холи мустақил ташқи сиёсат - буларнинг барчаси Кремлни жиддий ташвишлантириб келади.\nАйнан шунинг учун В.Путиннинг Ўзбекистон учун ўта манфаатли келишувларни таклиф этиши кутиляпти. Россия ҳукуматидаги манбанинг “Коммерсант” газетасига айтишича, Москва Ўзбекистоннинг экспортга мўлжалланган бутун газини Европа нархларида - ҳар минг куб метрини 300 доллар атрофида сотиб олишни таклиф этади. Ўзбекистон учун ўта манфаатли асосда Россияга 2020 йилгача газ етказиб бериш шартномаси И.Каримов ва В.Путин томонидан муҳокама этилади. Айрим хабарларга кўра, В.Путин Ўзбекистондан Россияга янги газ қувурини қуриш лойиҳасини ҳам таклиф этиши мумкин.\n“Россия глобал сиёсатда” газетаси бош муҳаррири Фёдор Лукьянов фикрича, Россия Ўзбекистонни ўз таъсирига олиш учун янги усулларни ишга солмоқда.\n“АҚШ тажрибаси шуни кўрсатадики, иттифоқчига эга бўлиш учун унга сармоя ётқизиш керак. Бу узоқ муддатга мўлжалланган сармоялардир. Тошкентнинг ўзига нисбатан мойиллигини таъминлаш учун Москва жиддий ҳаракат қила бошлайди. Агар Тошкент иқтисодий томондан қизиқтириб қўйилмаса, бу ҳаракатлар пучга чиқиши мумкин”,- дейди Ф.Лукьянов.\nРоссия иқтисодий рағбатлантириш сиёсатини деярли барча постсовет давлатларга нисбатан амалга оширишга ҳаракат қилаётир. Бир вақтнинг ўзида Грузияга қўшинларини киритган Россия ўзининг мажбурлаш салоҳиятини ҳам намойиш этди. Лекин Россиянинг, хусусан, Ўзбекистонни ўз таъсири доирасига олиш бўйича жадал сиёсати бу ердаги Ғарбнинг сусткаш ҳаракатларига мутаносиб эмас.\nФёдор Лукьянов сўзларига кўра, Россия бу минтақа учун келажакда кескинлашадиган рақобатга тайёргарлик кўрмоқда.\n“Ўзбекистон энергия манбаларининг муқобил йўналишларини барпо этиш нуқтаи назаридан принципиал аҳамиятга эга давлатдир. Бу ерда Американинг фаоллашуви ҳозирча кўринмаётган бўлса, ҳеч шубҳасиз, унинг, албатта, бўлишини айтишим керак”,– дейди Ф.Лукьянов.\nАйни пайтда Россиянинг Ўзбекистон билан муносабати 70 ёшли президент И.Каримов билан шахсий алоқалар асосида барпо этилган. Тошкентда В.Путин бу алоқаларни янада мустаҳкамлашга ҳаракат қилади...


Бройлер жўжаларни гўштликка боқиш | AGRO-OLAM.UZ\nБош саҳифа Паррандачилик Бройлер жўжаларни гўштликка боқиш\nГўшт учун бройлер жўжаларини ўстириш муҳим соҳа ҳисобланади. Бунинг учун дурагай, тез ўсиш қобилиятига эга, озиқадан самарали фойдаланадиган жўжалар керак. Дурагай бройлер жўжалари 8 ҳафталикда 1,5-1,7 кг тирик вазнга эришади. Бройлер жўжалари 1 кг вазн қўшиши учун ўртача 2,2-2,6 кг озиқа сарфланади. Жўжалар йирик ва кичик корхоналарда қалин тушамалар устида ўстирилади. Бройлер жўжалари тўшамалар устида 1м² юзада 12-20 бошдан сақланади. Паррандахонага 1 кунлик жўжалар келтирилгандан кейин 50-56 кундан кейин гўштга сўйилади. Бройлер жўжалари ўстириш хонасида ҳарорат 24-25°C дан паст бўлмаслиги талаб этилади. Ёритиш бутун ўстириш давомида 24 соатни ташкил қилади.\nКатта парранда гўшти ишлаб чиқариш корхоналари берк доирада ишлайди. Улар инкубация тухумини олишдан бошлаб, тайёр гўшт маҳсулотини сотишгача бўлган жараённи қамраб олади. Бундай хўжаликларда 4-5 марта жўжа боқилиши назарда тутилади. Ота-она галаси йил давомида ишлаб чиқарилиши лозим бўлган бройлер гўшти ҳажмидан келиб чиқади. Бунда яна албатта ота-она зотлардан биттасида оқ туснинг доминантлигига эътибор берилади. Чунки оқ тус бройлер гўштининг товар хусусиятини таъминлайди. Ота-она галаси ерда сақланади, маълум қаторга мансуб 150 кунлик паррандалар гуруҳланади. 2м² майдонга 7 та товуқ жойлаштирилади. Ҳарорат 15-18°C, нисбий намлик 60-70% бўлади. Ёш мокиёнлар 210 кунлигида вояга етган товуқлар тоифасига ўтади. Ота-она галаси учун ёш жўжалар жинси бўйича ажратилиб, асллари ўстиришга қолдирилади.\nБройлер жўжалар 70 кунликдан бошлаб 250 ккал энергия ва 16% хом протеинга эга омихта ем билан озиқлантирилади. Ёритиш 24 соатдан 8 соатга туширилади, натижада жинсий балоғат ёшига етиш бироз орқага сурилади. Асосий галага ўтказишда яна баҳоланиб, талабга жавоб бермайдиган паррандалар пучак қилинади.\nБройлер жўжалари асосан ерда 10000-20000 бошдан қилиб боқилади. Шунинг учун кенг товуқхоналарда махсус жиҳозлари ўрнатилиб, жараёнлар механизациялашган ва қисман автоматлашган бўлади. Улар бункерли озиқа тарқатгич, озиқа тарқатиш йўлаги, вакуум сўғоргич, силиндрсимон осма охурлар, электр брудердар ва улар тўсиқлар билан таъминлаган.\nЯнги жўжалар олишдан олдин бино обдан тозаланиб, дезинфексия қилиниб, юзасига сундирилган оҳак сепилади ва 12-15 см қалинликда текис қилиб тушама солинади. Ўстириш давомида 1 бош бройлер учун 2,2-2,5 кг тўшама сарфланади. Ҳар бир паррандахона бир кунда бир кунлик икки жинсдаги жўжалар билан тўлдирилади. Бройлерларни жойлаштириш уларнинг ёши ва вазнига қараб 1 м² ерга 13-14 бошни ташкил қилади. Ҳар бир брудер тагига 500 жўжа қўйилади. Брудер атрофига 40 см баландликдаги тўсиқлар ўрнатилади. Шундай қилганда 1-ҳафта жўжалар тўлиқ исситгич тагида бўлади.\nБиринчи беш кунликда ҳарорат 26-25°C, брудер тагида эса 33-35°C, кейинчалик у секин пасайтириб борилади ва ўстириш охирида 18°C бўлади.\nБрудерлар 3-4 ҳафтада фойдаланилиб кейин учириб қўйилади. Дастлабки 3-4 кун жўжаларга майин ем берилади, кейин кичик охурлар олиниб катта охурлар қўйилади.\nЖўжалар осма сув охурларидан фойдаланишга ўрганади. Икки ҳафталигидан бошлаб жўжалар озуқа тарқатгичлар ёрдамида озиқлантирилади.\nБунда бир бройлер жўжасига 5-6 см ем ва 3-4 см сув охур узунлиги ажратилади. Республикамизда бройлер жўжалари 63 кунликгача ўстирилади. Жўжа гўшти ишлаб чиқариш самараси уларнинг қанчалик жадал ўсишига боғлиқ. Шунингдек бройлер жўжаларни ўстиришда асосий эътибор озиқлантиришга қаратилиши керак. Озуқа тўлақийматли бўлиши ва ҳар доим охурларда туриши керак.


20.11.2019 16:50 0 1287\nАйрим қонун ҳужжатларига ўзгартириш ва қўшимчалар киритилади. Бу борадаги тегишли қонун лойиҳаси муҳокамага қўйилди.\nЭндиликда, Солиқ кодексига киритилаётган тўлдириш билан, тазйиқ ва зўравонликдан жабрланувчига етказилган моддий зарарнинг ўрнини қоплаш ҳамда маънавий зиённи компенсация қилиш тўғрисидаги даъволар юзасидан фуқаролик ишлари бўйича судларда давлат божи ундирилмайди.\nШунингдек, «Кексалар, ногиронлар ва аҳолининг бошқа ижтимоий эҳтиёжманд тоифалари учун ижтимоий хизматлар тўғрисида»ги қонунида «Хотин-қизлар ва эркаклар ижтимоий имтиёзлардан фойдаланишда тенг ҳуқуқларга эга» эканлиги қайд этилмоқда.\nШу билан бирга «Қурол тўғрисида»ги қонунга ҳам бир қатор тўлдиришлар киритилиши мумкин.\nУнга кўра, хотин-қизларга нисбатан тазйиқ ўтказган ва зўравонлик содир этган шахснинг фуқаровий қуролни сақлаш ҳамда олиб юриш ҳуқуқи ҳимоя ордерининг амал қилиши ёки унда кўрсатилган муддат даврида чекланган ҳолларда, ички ишлар органлари томонидан ўз ваколатлари доирасида, кейинчалик қурол ва унинг ўқ-дорилари ҳуқуқбузарлик содир этилган жойдаги Миллий гвардия органларига топиширилган ҳолда олиб қўйилади.\nМуҳокама жорий йилнинг 4 декабрига қадар давом этади.


ССВ Ўзбекистонда менингит авж олгани ҳақидаги хабарларни рад этди - 14.03.2019, Sputnik Ўзбекистон\nССВ Ўзбекистонда менингит авж олгани ҳақидаги хабарларни рад этди\nСўнгги вақтларда турли ижтимоий тармоқларда мамлакатимизда аҳоли ўртасида менингит касаллиги кенг тарқалганлиги ҳақида хабарлар пайдо бўлмоқда. Ушбу ҳолат... 14.03.2019, Sputnik Ўзбекистон\n© Sputnik / Наталья Селиверстова / Фотобанкка ўтишАвтомобиль скорой медицинской помощи.\nСўнгги вақтларда турли ижтимоий тармоқларда мамлакатимизда аҳоли ўртасида менингит касаллиги кенг тарқалганлиги ҳақида хабарлар пайдо бўлмоқда. Ушбу ҳолат бўйича Соғлиқни сақлаш вазирлиги томонидан жойлардаги вазият юзасидан ўрганиш ишлари олиб борилди\nТОШКЕНТ, 14 мар - Sputnik. Ўзбекистон Соғлиқни сақлаш вазирлиги ижтимоий тармоқларда Ўзбекистонда менингит эпидемияси авж олгани ҳақида тарқалган хабарлар юзасидан расмий муносабатини билдирди, деб хабар қилмрқда Sputnik Ўзбекистон мухбири.\n13 Март 2019, 16:30\nСал олдин ижтимоий тармоқларда 21 ёшли фуқаро менингит хасталигидан вафот этгани ҳақида хабар тарқалган эди. Сабаби эса тиббий ёрдамга кеч мурожаат этганлиги билан боғлиқ.\n"Бу касаллик мавсумий бўлиб, республикада учраб туради ва ҳар йили 5 тадан 10 тагача қайд этилиши мумкин. Жорий йилнинг ўтган даврида ҳаммаси бўлиб, 17 нафар фуқаро ушбу касалликда гумон қилинган. Уларнинг 6 нафарида лаборатория текшируви орқали касаллик тасдиқланган. Айни пайтда ўткир респиратор касалликлар яъни, фарингит, назофарингит каби хасталикларга чалинган фуқаролар орасида касалликни эрта аниқлаш бўйича тиббиёт ходимларининг хушёрлиги оширилган. Олиб борилган саъй-ҳаракатлар туфайли ушбу ҳолат Соғлиқни сақлаш вазирлигининг тўлиқ назорати остида. Энг муҳими, менингит аҳоли ўртасида кенг тарқалмаган, эпидемик вазият барқарор", - дейилади вазирлик хабарида.\nАслида ушбу хасталикнинг эрта баҳор мавсумида учраб туриши табиий жараён бўлиб, шу кунларда аксарият Европа ва Ўзбекистонга қўшни бўлган давлатларда бир неча юзлаб одамларда ушбу касаллик қайд этилмоқда.\n13 Март 2019, 21:07\n"Маълумки, кўпгина касалликлар қиш фасли тугаб, баҳор мавсуми кириб келиши билан авж олади. Шу боис Соғлиқни сақлаш вазирлиги касалликларнинг мавсумий кўтарилиш даври эканлигини ҳисобга олган ҳолда, аҳолидан ўз соғлиғига эътиборли бўлишларини, менингит ва шу каби касалликлар белгилари, яъни, тана ҳароратининг кўтарилиши, кучли бош оғриғи, қайт қилиш, томоқда ачишиш сингари клиник белгилар кузатилган ҳолатларда дарҳол тиббиёт ходимларига мурожаат этишларини сўраб қолади", – дейди вазирлик бош эпидемиологи, Республика эпидемиология, микробиология ва юқумли касалликлар илмий текшириш институти директори Нурмат Атабеков.\nШу ўринда у менингит хавфли касаллик эмаслигини қўшимча қилади. Агар у илк босқичларда аниқланса, ушбу хасталикдан осон фориғ бўлинади. Шунинг учун аҳолининг бундан хавотирга тушишига хожат йўқ.\nМенингитнинг клиник белгилари кузатилганда, аввало, тезкорлик билан шифокорга мурожаат қилиши зарур. Асло ўзича даволанишга ҳаракат қилмаслиги, ўтиб кетар дея бефарқ бўлмаслиги лозим, дейди Соғлиқни сақлаш бош инфекционисти, Республика вирусология илмий-текшириш инситутити директори Эркин Мусабоев.\nЎзбекистонда болаларда аллергик касалликларни аниқлаш учун умумдавлат акцияси ўтказилади\n12 Май 2018, 09:38\nШифокор профилактика мақсадида тавсия этган антибактериал дори воситаларини белгиланган миқдорда ва ўз вақтида истеъмол қилишга қатъий риоя этиши талаб қилинади.\nИмкон қадар стационар шароитда даволаниш тавсия этилади. Ёки бўлмаса, беморни шифокор тавсияси билан алоҳида хонага ўтказиш, ишга, мактабга, умуман олганда, жамоат жойларига бормаслиги, жамоат транспортидан фойдаланмаслиги керак. Бу чоралар касалликнинг соғлом одамга юқушининг олдини олишда жуда муҳим. Чунки, менингит бир одамдан бошқа одам юққани сари кучайиб боради. Шу боис имкон қадар юқуш эҳтимоли бўлган ҳар бир ҳолатнинг олдини олишга ҳаракат қилишимиз талаб этилади. Яна бир муҳим жиҳат, яшаш жойларнинг ҳавосини мунтазам алмаштириш, хонани тез-тез артиб-тозалаш минингит касаллигининг олдини олишда жуда муҳим ўрин тутади.


CОVID-19 га қарши Беларусь вакцинасининг клиникагача синовлари ёзгача ўтказилади\n24 Январь 15:33\nMINSK. BELTA – Кazinform – COVID-19 га қарши Беларусь вакцинасининг клиникадан олдинги синовлари 2022 йилнинг ёзигача ўтказилиши режалаштирилган. Бу ҳақда ОНТ телеканали эфирида Соғлиқни сақлаш вазирининг биринчи ўринбосари Елена Кроткова маълум қилди, дея хабар беради Kazinform BELTAга таяниб.\n«Ҳозирда Беларусь вакцинасининг прототипи олинган, лаборатория намунаси мавжуд. Лабораторияда унинг ҳужайра иммунитетини ҳам, гуморал иммунитетни ҳам ошириши тасдиқланган. Ҳайвонларда токсик таъсирга эга эмаслиги ҳам тасдиқланган. Ҳозирги вақтда лаборатория қоидалари, лаборатория шароитида олишнинг барча тартиби ишлаб чиқилмоқда. Ишлаб чиқариш миқёсига ўтказишга тайёргарлик кўрилмоқда», — деди Елена Кроткова.\nШу билан бирга, лойиҳа тайёрланди ва «БелВитунифарм» ОАЖ базасида Витебск вилоятида Беларусь вакцинасини ишлаб чиқарувчи завод қурилиши аллақачон олиб борилмоқда.\n«Илмий тадқиқотларга келсак, клиникадан олдинги синовлар ёзгача, ишлаб чиқариш эса 2023 йил сентябригача режалаштирилган», — дея қўшимча қилди вазирнинг биринчи ўринбосари.\nСоғлиқни сақлаш вазири Дмитрий Пиневич аввалроқ хабар берганидек, барча ишлар уч босқичдан иборат: лаборатория, тажриба ва саноат. Маҳаллий препаратнинг фаол компоненти Витебск вилоятидаги корхонада ишлаб чиқарилади ва Минскдаги «Белмедпрепараты» заводида шишага қуйилиб, тайёр ҳолга келтирилади.